text:
Da Flavia Hobi – Anne-Louise Kleberg Joël – tuna buc suenter in num romontsch, ella Rumantschia sesenta ella denton dacasa. Oriundamein dad Odense en Danmarca eis ella dapi 21 onns adina puspei en Svizra. Oz stat Anne-Louise a Vella ed ei meinafatschenta dalla Casa d’Angel a Lumbrein. „Damai che jeu hai da far cun bia glieud duront luvrar, gaudel il ruaus ton pli el temps liber; seser sin canapé cun in bien cudisch danès e strihar il gat ni far yoga – aschia sai jeu serevegnir il meglier.“
Cunquei che Anne-Louise ei carschida si cun plirs lungatgs, ha ella sviluppau ina gronda affinitad. 1997 eis ella arrivada a Vella per luvrar in unviern en in’ustria. Leu ha ella lu spert empriu da salidar e da dumbrar per romontsch. Grazia a siu plascher per lungatgs ha la Danesa era giu naven dall’entschatta in grond interess per il romontsch. Da vegnir sin in bien nivel ei per ella denton vinavon ina sfida, ha la perfecziunista bein la pretensiun a sesezza da „variar l’expressiun dil lungatg plidau e dad ir pli fetg en detagl cun la muntada dils singuls plaids.“
Jeu tschontschel aschi bia romontsch sco pusseivel, era cun glieud dils auters idioms romontschs
Oz descriva Anne-Louise il romontsch sco lungatg da famiglia; mintga di lavura, scriva e discuora ella per romontsch. „Jeu tschontschel aschi bia romontsch sco pusseivel, era cun glieud dils auters idioms romontschs – damai che jeu cape-schel buc adina tut.“ Cunquei ch’igl ei per Anne-Louise buc pli logic da tschintschar tudestg che romontsch, mida ella buc aschi tgunsch sche enzatgi sa buc bein romontsch. La guida da cultura ha era la disa da salidar la glieud per romontsch e lura vegn ella spert sisu sche la glieud sa romontsch ni buc. Aschia datti per exempel era ella Casa d’Angel adina in „beinvegni“ per tuts. Ils turists selegran dad udir il lungatg romontsch, ch’ei „purtader dalla cultura ed igl ei impurtont dad intermediar ei.“
Ina super gruppa da glieud engaschada
La Casa d’Angel e la plazza dad Anne-Louise, ch’ei cul temps carschida sin 50%, exista pér dapi 2015. La gronda sfida seigi da buc vuler memia bia, mobein dad era saver dir na. Cunquei ch’il romontsch ed il tudestg ein omisdus buc lungatgs mumma, schabegian plitost sbagls linguistics. „Mo lu tratgel tant pis e sperel che enzatgi anfli il sbagl – quei vul numnadamein dir che enzatgi ha legiu il text e gliez ei il pli impurtont.“
Spezialmein gauda Anne-Louise muments co „cu jeu arvel igl esch dil fuorn dil cristagl e vesel co ils egls dils affons tarlischan cu els vesan il grond cristagl dil péz Regina.“ Ella selegra era adina puspei dils commentaris el cudisch da hosps, che partan lur plascher vida las exposiziuns e las occurrenzas organisadas ella Casa d’Angel. Engrazieivla ei Anna-Louise era per la fundaziun da cultura, „ina super gruppa da glieud engaschada – seigi quei sco survigiladers, sco guids ni el cussegl da fundaziun.“ Quei motivescha ella aunc dapli da far sia lavur sco meinagestiun cun gronda passiun.
Engraziel fetg per il discuors, Anne-Louise!
Intervista: Flavia Hobi
Fotografia: (c) Marco Hartmann, Somedia
Suonda LATABLA!
Forsa er insatge per vus:
Da Corina Gustin – Walter Rosselli, uriund tessinais, ha stübgià lingua e litteratura rumantscha a Friburg ed a Turich e translatescha cudeschs da gronds auturs rumantschs sco per exaimpel Dumenic Andry, Göri Klainguti, Oscar Peer e Leo Tuor. Dal 2014 ha el retschevü il Premi Terra Nova da la Fundaziun Schiller Svizra per sia translaziun francesa dal roman «La Chasa veglia» dad Oscar Peer. D'incuort ha el publichà seis prüm agen cudesch rumantsch cul titel «Cuntradas Imaginarias». In noss' intervista quinta el sur dal cudesch, sur da viadis reals e surreals e che ch'el pensa dal rumantsch.
T'algordast da teis cudesch predilet d'uffanzia?
Eu legiaiva enorm jent ils cudeschs da lectüra cha no surgnivan in scoula obligatorica, pitschnas antologias chi gnivan sü da l’Italia e chi d’eiran per mai vairas minas d’or, cun poesias, istorgias cuortas, tocs da romans, ingiavineras, proverbis. Vaiv’eu ün predilet? Eu nu craj. Eu legiaiva lura eir jent fablas e cudeschs d’aventüras. Il preferì da quels d’eira forsa l’Isla dal tresor, da R. L. Stevenson.
Chenün es hoz teis cudesch predilet e perche?
Uossa sco avant nu riv eu d’avair be ün cudesch predilet. Eu leg jent da tuot, tanter l’antica, il medieval ed il contemporan, svizzer ed ester. La seguonda part dal Quijote am fascinescha tant sco las fablas dad Esop ed ils raquints arctics da Jørn Riel.
Cura hast cumanzà a scriver novellas (da libra voluntà)?
Fich tard, pür davo ils quarant’ons e plütost darar. Eu scriv daplü cronicas (cun quellas n’haja cumenzà avant) o poesia co novellas da ficziun.
Tü discuorrast diversas linguas. Che es unic vi dal rumantsch e perche es el usche prezius?
Sco mincha lingua es il rumantsch unic e prezius sco tal, pel simpel fat dad esser üna lingua.
Perche hast tü imprais rumantsch?
Il prüm be pel buonder, lura per approfundir. E plü ch’eu imprendaiva, damain ch’eu savaiva, plü ch’eu scuvriva robas nouvas ed interessantas per imprender.
Che fan ils Rumantschs güst cun lur lingua? E che fan els fos?
Güst fana da tilla mantgnair e da scriver e leger litteratura per rumantsch. La creatività litterara mantegna la lingua viva, armonica e dinamica.
Fos, per part forsa d’as dar fadia cun ün purissem excessiv chi nu reflectescha adüna la realtà da la lingua. E forsa da dar oura dicziunaris richissims ma cun pleds chi nu vegnan dovrats e chi fan cha no oters esters vain lura ün linguach chi savura da dicziunari.
Che text o passascha dad ün cudesch rumantsch at ha fat la plü gronda impreschiun ?
Bleras passaschas our da La müdada, da Cla Biert, ed eu dschess eir il cudesch inter (chi m’ha occupà dürant blers ons), m’impreschiunan adüna darcheu per blers aspects.
T‘algordast da teis sentimaints cur cha tü hast let quellas la prüma giada?
Sentimaints variabels, in evoluziun constanta. N’ha sgüra stuvü tillas leger plüssas jadas per tillas cleger, incleger e savurar inandret.
Tuot es i fich svelt e dandet d’eira il cudesch qua. La versiun rumantscha es perfin cumparüda avant l’original.
Tü hast d’incuort publichà teis prüm agen cudesch rumantsch - davo avair translattà numerusas ouvras dad auturs rumantschs in diversas otras linguas. Hast gnü dubis da publichar quel?
Dubis n’haja lönch gnü pustüt scha publichar u na l’original talian. Cur ch’eu n’ha lura decis da til publichar, ed eir da publichar üna versun rumantscha, temp dad avair dubis nun haja plü gnü – tuot es i fich svelt e dandet d’eira il cudesch qua. La versiun rumantscha es perfin cumparüda avant l’original, chi vain oura pür quist utuon.
Perche e chi at ha dat il curaschi da müdar idea?
Clà Riatsch m’ha lönch fat curaschi per publichar quels texts sco cudesch (oriundamaing tils vaiv’eu scrits sco texts independents per üna revista). „Fa ün cudeschet“, am dschaiva’l adüna darcheu, ed eu: „Tü sbattast!“
Tü vast jent a spass cul tren?
Fich jent. Eu viag adüna cul tren, na plü mincha di per la lavur (eu lavur a chasa), ma regularmaing per ir a spass o per visitar la famiglia. Eu nun ha auto e nu vögl avair.
Tü citeschast suvent auturs rumantschs aint il cudesch - che autur rumantsch es teis predilet e perche?
Eir culla litteratura rumantscha es quai difficil per mai da chattar oura ün’autura o ün autur predilet. Quels chi vegnan menziunats direct o indirectamaing aint il cudesch sun aint il ravuogl da meis predilets, ma blers mancan in quell’ouvra, sco Rut Plouda, Leta Semadeni, Dominique Dosch, Dumenic Andry e Göri Klainguti, per exaimpel.
Cun che persuna cuntschainta gessast tü il plü jent sün viadi e cun chenüna pigliessast cun tai sün ün‘isla solitaria ed isolada?
Eu vegn uossa sün viadi be plü cun la persuna chi cumparta meis minchadi – id es lura tuot bler plü simpel. Ma per cha l’insla resta solitaria ed isolada füss quai ideal dad ir sulet…
Tocca viagiar pro tia hygiena psichica?
In ün tschert sen forsa bain. Cur ch’eu d’eira plü giuven d’eira il viagiar sco realisar sömmis da plü bod. Uossa viag eu damain e lasch eir al sömmi si’aigna vita.
Quant suvent vast sün viadis imaginars?
Forsa mincha di ün païn…
Che viadi imaginar es teis predilet e perche?
Las chaminadas tras la champogna e la muntogna da meis cumün, ingio ch’eu giaiva a chaminar sco uffant e giuvnot, e lura l’Islanda dals novanta o dal cumanzamaint da quist tschientiner. I d’eira tuot bler plü insolit co hoz, sco our da raquints. Ed ils algords sun uossa vegls avuonda per as masdar culla fantasia.
Eu sun ün observatur contemplativ, na analitic
Che viadi real o che destinaziun at ha plaschü il meglder e perche?
Meis prüm viadi in Islanda, dal 95. I d’eira apunta tuot bler plü simpel ed insolit co hoz, magic. Bleras bellas cuntradas, citads e cumüns pitschens e modests, glieud na cumplichada e minchatant perfin predschs radschunaivels. Vias da terra e crappa ruotta, catram be illas citads. Be pacs autos, pustüt ladas e volvos, fich vegls. Pacs turists – adüna agreabel cur chi’s es svess turist… Uossa s’ha il pajais standardisà, banalisà per blers aspects.
Tü est ün grond observatur. Es quai üna schmaladicziun o üna benedicziun?
Üna benedicziun. Eu sun ün observatur contemplativ, na analitic. Ed eu nu sforz mia memoria plaina fouras da retgnair tuot quai ch’eu vez.
Che es tia filosofia da vita?
Viver. E laschar viver e scriver. E minchatant scriver.
Che t'occupa pel mumaint?
Tscherchar l’equiliber tanter tradüer e scriver e profitar dal temp liber.
Chi o che t'inspirescha e perche? Chi o che es stat la plü gronda inspiraziun in tia vita?
Spassegiar, chaminar
Che nu sa la glieud da tai?
Quai chi nu’s sto dar inavant.
In tschinch ons…
Chi sa ?
Il rumantsch es per mai…
Üna bella lingua
Cudesch:
Cuntradas imaginarias
Rumantsch vallader, 102 paginas
CHF 18.00
ISBN: 978-3-03845-062-7
Biografia:
Nat dal 1965 a Preonzo (Ti) e viva a Montreux. Stüdi da lingua e litteratura rumantscha, iberica e scandinava a Fribourg e Turich. El es translatur liber per catalan, frances, rumantsch, spagnöl e talian.
Intervista: Corina Gustin
Fotografia: (c) Claudia Cadruvi
Suonda LATABLA!
Forsa er insatge per vus:
Da Corina Gustin – Duonnas pon suottascriver contracts ed as pon vestir sco ch'ellas lessan – quai tuna evidaint - pero nun es amo usche lönch realità. Avant pac temp d'eira per ellas scumandà da portar chotschas, a Paris (per ledscha) de facto fin avant 6 ons. Eir in Grischun d'eiran ingüstias invers duonnas tuot normalas amo avant 40 ons. Flurinda Rascher, activista daspö ils ons 70 ed autura dal cudesch biling „Crescher e madürar“ / „Freischwimmen“ quinta sur da sia vita impreschiunanta
Avant cuort n'ha eu let ün artichel in ün magazin digital: 98 838 duonnas vivan in Grischun. Rapreschentanza da duonnas illa regenza Grischuna: nolla. Che pensast tü da quai?
Quai es amo adüna ün s-chandel! Impustüt pro las ultimas tschernas. Pels hommens chi sun al timun nun es quai ün tema. Impustüt pens eu chi han temma da la concurenza. L‘an passà al di da las duonnas a Cuoira sun els gnüts confruntats cun il fat cha per la tscherna illa regenza nu d'eira ingünas duonnas sco candidatas. Il parti SP as ha s-chüsà. Quel parti ha adüna duonnas avuonda per candidaturas, eir sül chomp federal. Da tschels partits as haja dudi be s-chüsas marschas.
Mia reacziun: eu vusch fingià daspö ons bod be per duonnas ed in mincha cas refüs eu mia vusch per hommens chi ignoreschan a no duonnas. Displaschaivelmaing sun eir las duonnas massa pac militantas!
Eu n‘ha avant ün per dis inscuntrà üna duonna chi chatta il tschöver da duonnas na bsögnaivel ed es fich modesta cun dir „eu sun cuntainta cun quai ch‘eu survain, ils hommens san che chi‘d es bun per no“ !!
Haja dat üna situaziun speciala ingio cha tü hast decis da cumbatter l'ingüstia invers las duonnas?
Dal 1969 n‘ha eu tut domicil cun mia famiglia a Zuoz, ingio ch‘eu n‘ha chattà contact cun duonnas emancipadas, criticas e sdruagliadas. Là am es quista discrepanza gnüda consciainta.
Chi o che es ed es stat gronda inspiraziun in tia vita?
Eu n‘ha vieplü badà las difficultats da‘s far valair sco duonna illa vita da minchadi. Tras mias differentas occupaziuns ed ingaschamaints n‘ha eu gnü contacts cun bleras persunas chi am han inspirà e sensibilà. Üna gronda inspiraziun es statta la partecipaziun illa gruppa da duonnas chi‘d es descritta ill‘istorgia „Duonnas chi nu fan be s-chagna“.
As poja dir cha tia mamma d'eira teis idol?
Mia mamma d'eira üna duonna cun bler temperamaint e blers interess. Cur ch‘eu n‘ha realisà il möd da viver e pensar dad ella am ha quai fat dürant divers ans fadia. Tantplü cur ch‘eu n‘ha maridà in üna famiglia tradiziunala e plütost conservativa. Pür bler plü tard n‘ha eu cumanzà ad incleger sia vita ed am n'ha reconciliada cun seis pensar. Pür là es ella es dvantada ün tschert exaimpel per mai.
Eu sun gnüda cunfruntada cun attachas in fuorma da telefons e chartas anonimas
Hast tü stuvü viver cun attachas malvugliaintas pervi da tia' opiniun?
Cun am expuoner publicamaing per mias ideas sun eu gnüda confruntada cun attachas cunter mia oponiun - in fuorma da chartas e telefons anonims e chartas da lecturs illas gazettas.
Da che varts hast tü tschüff sustegn e da chi plütöst cuntravent?
Sustegn n‘ha eu survgni our dals circuls dal movimaint da duonnas e dad amis. Cuntravent es gnü our da circuls tradiziunals.
Hozindi pon las duonnas trar aint che ch'ellas lessan, plü bod stuvaivan ellas per part ir per ün permis special sch'ellas laivan as "vestir sco hommens" e trar aint chotschas. A Paris es gnüda müdada quella ledscha pür avant 6 ons. Che pensast tü da quai?
Eu n‘ha vivü bod tuot mia vita in Engiadina culs invierns fraids. Chotschas nu deiran per mai ingün tema. Eu am n‘ha adüna vestida tenor agen gust, sainza verrer a dretta o a schnestera. Eir ils ans dal „Minirock“ n'ha eu passantà. Da quel temp nu n'ha eu tut cogniziun da las criticas. Quai am plascheva dad esser ün pa provocativa.
Plü jent chotschas o schocca?
Tenor meis agens bsögns.
A mai vess quai adüna interessà da das-chair far ün gimnasi e forsa ün stüdi. Eu nu m‘m algord d‘avair gnü in mera ün tschert stüdi, pero eu vaiva simplamaing la vöglia da savair daplü e perquai la vöglia dad ir inavant a scoula.
Eu m'interess ed observesch la politica e m'ingasch - pero in mia età ün pa plü moderat
Vaivast dubis da publichar ün cudesch? Scha schi: Perche e chi at ha dat il curaschi da müdar idea?
Minchatant am n‘haja dumandada co cha meis cudesch gnarà acceptà. Meis ami Lothar am ha sustgnü e dat curaschi.
Che temas t'occupan hozindi?
Eu m'interess ed observesch la politica e m'ingasch per ils drets dals umans, per üna vita sociala e pel movimaint da las duonnas. Pero in mia età ün pa plü moderat.
Avant cuort n'ha eu let ün artichel in ün magazin digital: 98 838 duonnas vivan in Grischun. Rapreschentanza da duonnas illa regenza Grischuna: nolla. Che pensast tü da quai?
Quai es amo adüna ün s-chandel! Impustüt pro las ultimas tschernas. Pels hommens chi sun al timun nun es quai ün tema. Impustüt pens eu chi han temma da la concurenza. L‘an passà al di da las duonnas a Cuoira sun els gnüts confruntats cun il fat cha per la tscherna illa regenza nu d'eira ingünas duonnas sco candidatas. Il parti SP as ha s-chüsà. Quel parti ha adüna duonnas avuonda per candidaturas, eir sül chomp federal. Da tschels partits as haja dudi be s-chüsas marschas.
Mia reacziun: eu vusch fingià daspö ons bod be per duonnas ed in mincha cas refüs eu mia vusch per hommens chi ignoreschan a no duonnas. Displaschaivelmaing sun eir las duonnas massa pac militantas!
Eu n‘ha avant ün per dis inscuntrà üna duonna chi chatta il tschöver da duonnas na bsögnaivel ed es fich modesta cun dir „eu sun cuntainta cun quai ch‘eu survain, ils hommens san che chi‘d es bun per no“ !!
Daja üna dumonda cha ingün mai nu't ha dumandà? Üna cha tü be spettast da respuonder?
Eu nun am saint competenta da respuonder dumandas. Eu di be adüna quai ch‘eu pens.
La musica es adüna statta importanta in tia vita – che musica taidlast il plü gugent?
La musica es fich importanta in mia vita. Eu preferisch la musica classica, coros, operas, musica spirituala e buna musica populara (per exaimpel ils Fränzlis) e sun vairamaing averta per bler.
Che es teis prossem project?
In october l'on passà n‘haja cumpli 80 ans. Meis proget es da mantegner il plaschair da viver e da restar averta per quai chi vain.
Che nu sa la glieud da tai?
Bler!
In tschinch ons…
Quai füss bel sch‘eu am sentis amo adüna uschè bain sco uossa!
Il rumantsch es per mai…
Il rumantsch es per mai basa da vita ed es mia identificaziun.
Cudesch:
Crescher e madürar. Ün'istorgia dad üna duonna da l'Engiadina
208 paginas, ISBN: 978-3-9817528-8-5
Biografia:
Nada dal 1938 a Seraplana, mama da trais uffants. Politicamaing activa per la chosa da las duonnas e dürant 12 ons manadra da la scoula da musica Engiadina Bassa/Val Müstair. Ella ha imprais a nodar cun passa 50 ons ed ha scrit sia biografia per seis 80avel anniversari
Intervista: Corina Gustin
Fotografia: (c) Flurinda Raschèr
Suonda LATABLA!
Forsa er insatge per vus:
Da Corina Gustin – Ils Babulins e lur aventüras chi cumparan sco cudesch, cd, videos e dafatta sco app in tuot ils idioms ed in rumauntsch grischun sun cult. Mincha uffant rumantsch cugnuoscha la famiglia chi viva in üna chasa violetta e nun ha mai lungurus. Yvonne Gienal, illustratura da Glion, ha dat la vista a las istorgias da Flurina Plouda ed a las figüras sco per exaimpel Luisa e Nic, Brutus e Lupo. Ün'intervista da 15 minuts.
Co as vegna artista ed ilustratura da cudeschs?
Cun il plaschair vi da dissegnar e malegiar.
Che laivast dvantar dad uffant?
Designra da moda. Interessantamain è mia vita sco artista ed illustratura fitg datiers da quest giavisch professiunal.
Che cudeschs legiaivast sco uffant e chenün d'eira teis predilet?
Guardar e leger cudeschs illustrads è gia baud stà in passatemp da mai. Sco uffant amava jau sa chapescha Donald Duck, pli tard alura ‘Asterix und Obelix’ – fin oz. Era Lucky Luke e Calvin and Hobbes tutgavan tar mes favurits. Pli tard è vegnì la fascinaziun per comics per creschids, sco Black stories, Mad etc.
Ils Babulins sun gnüds sviluppads sco üna part dal program da famiglia da la Lia Rumantscha. Intant sun els cult. Perche han els usche ün grond success?
Ils uffants èn l’avegnir da la societad e da la cultura rumantscha. Perquai èsi impurtant da promover la lingua gist tar els. Ina gronda influenza sin il diever da la lingua han ils geniturs, ma era pedagogas e pedagogs ed ulteriuras persunas impurtantas per ils uffants.
La Lia Rumantscha sustegna questa promoziun cun differentas materialias sco cudeschets, portatuns e gieus e cun infurmaziuns e support areguard la lingua ed ils uffants. Ella organisescha inscunters cun persunas d’instrucziun e pussibilitescha da barattar ideas, d’exprimer giavischs e da dar impuls. La pagina-web dat ina survista davart las activitads. Ella vegn actualisada e cumplettada regularmain. Il mument stat en il center la lavur cun uffants da vegliadetgna prescolara.
Gia ils pitschens enconouschan las figuras Luisa, Nic, Claudia, Arno, il giat Brutus ed il chaun Lupo – èn enconuschentas en l’entir intschess rumantsch
Las figuras da la famiglia Babulin – mattatscha Luisa, mat Nic, mamma Claudia, bab Arno, giat Brutus e chaun Lupo – èn enconuschentas en l’entir intschess rumantsch. Gia ils pli pitschens enconuschan els. Quai è insatge unic en la Rumantschia. Finalmain avain era nus figuras illustradas sulettamain rumantschas.
Sco illustratura è il public en mira il pli impurtant: per tge persunas illustresch jau in cudesch. Uffants reageschan fitg bain sin colurs frestgas e sin conturas cleras. Quai è stà per mai il punct da partenza. Las figuras èn tegnidas simplas, il resti n’ha betg faudas, la pel n’ha betg sumbrivas – jau vi adina surfatschas claras. In grond punct èn ils egls surdimensiunads – ils egls èn la porta tar il sentiments e perquai era da grond impurtanza tar mias illustraziuns.
Era ch’ils animals da chasa – Lupo e Brutus – stattan sin 4 chommas e funcziunan sco vairs commembers da la famiglia – cun pled e gests - dat a las istorgias in element da surpraisa ed umoristic.
Nus avevan in giat che pareva adina dad avair nauscha luna
Chi o che d'eira l'inspiraziun per las figüras cha tü hast disegnà?
Nus avevan in giat che pareva adina dad avair nauscha luna. El miaulava adina da poveret ed era er uschiglio ina creativa pauc attractiva. Uschia è er il giat Brutus naschì.
Mes 2 uffants èn adina ina gronda inspiraziun per mai. Els èn savens era ils emprims che vesan las illustraziuns e dattan alura anc commentaris e cussegls tge ch’ins savess anc midar.
Jau hai fitg gugent moda e mia moda persunala è savens in pau pli speziala – jau am musters e fermas colurs. Quai vesan ins er tar mias illustraziuns.
Ha l'autura Flurina Plouda gnü influenza sül resultat?
L’incumbensa e l’idea da la famiglia Babulin è vegnida da Flurina Plouda ch’è manadra dal program da kidsfits da la Lia Rumantscha.
Nus avain collavurà e collavurain fitg stretg ensemen – Flurina ha in ferm egl per detagls e colurs.
Co guarda inse oura la collavuraziun cun l'autura?
Al cumenzament avain nus sviluppà en lavur sincrona las istorgias e las illustraziuns ed avain adina puspè tschertgà il numer communabel. Uschia avain sviluppà il mund dals Babulins.
Da preschent scriva Flurina las istorgias ed jau fatsch alura las illustraziuns latiers.
Sco Creative Director da quests filmins sun jau responsabla per las illustraziuns dals videos. Per mintga figura datti ina descripziun dal caracter e da la cumparsa. Quatter illustraturs da l’agentura Fry & Partner dissegnan alura las figuras animadas.
Per la app ‘La famiglia Babulin’ avain nus collavurà cun l’agentura 08eins da Cuira.
En l’ultim cudesch da Globi datti la situaziun nua che Brutus Babulin è s’entupà cun Globi
Cun che figüra t'identifichessast tü svessa?
Atgnamain cun naginas. Il tip da Nic è forsa il pli datiers da mai u da mes uffants. In lumpazi spiertus...
Quantas episodas animadas dals Babulins daja? Co guarda oura il futur?
Fin uss datti 8 istorgias animadas. I po bain esser ch’i vegn a dar dapliras en il futur.
Cool èsi er ch’i ha dà en l’ultim cudesch da Globi la situaziun nua che Brutus Babulin è s’entupà cun Globi.
Che es teis prossem project?
Illustraziuns: Da preschent essan nus vid crear in quartet da la famiglia Babulin. Per l’atun vegni a dar in set da maisa nov cun illustraziuns e pleds da basa rumantsch. Quels chattan ins alura en blers restaurants e hotels en l’entir Grischun.
Art: Intginas exposiziuns en la regiun ed en l’exteriur èn en la pipeline.
Jau hai grond gust da tut mias vias e sentupadas artisticas.
Che nu sa la glieud da tai?
..che jau legel cudeschs sin palpiri enstagl da cudeschs digitals. Che jau odiesch tut las cartas da cumprar en sco Supercard e Cumulus. Che jau n’hai insumma nagin flair per decoraziuns en chasa, che jau mord unglas e chamin gugent a pe blut.
In tschinch ons…
La via è la mira. Jau vi cuntinuadamain ma sviluppar persunalmain e professiunalmain. La vita en famiglia e buns contacts socials èn e restan la pitga principala per tut mes esser uman.
Il rumantsch es per mai…
Il rumantsch è per mai enorm impurtant. Igl è mia lingua-mamma, jau discur cun mes uffants rumantsch, mes um è in Romontsch, noss uffants visitan la scola bilingua qua a Glion, ils blers da mes amis èn Rumantschs, jau hai studegià rumantsch a Friburg, jau hai emprendì rumantsch Grischun per amur dil rumantsch. Il rumantsch è en mia vita omnipreschent – en mia vita privata sco er en mia vita professiunala sco artista ed illustratura.
Bio Yvonne Gienal:
Yvonne Gienal es artista da professiun libra, naschüda da l'on 1976 a Disentis ed abita a Glion.
Scolaziun: Stüdis da lingua ed istorgia a Fribourg, davo perfecziunamaint d'art a Cuoira. Dal 2006 duos mais stüdis dad illustraziun pro'l shootingstar Chinais, Xie Nanjing, ün on davo prol's Zhou-Brothers, medemamaing Chinais.
Inspiraziun chatta ella pro seis uffants e dürant viadis
Ils Babulins:
Postaziuns dals cudeschs + CD via: http://www.liarumantscha.ch ubain illas butias da la regiun
Download app: Sün Apple App Store
Intervista: Corina Gustin
Fotografia: (c) Yvonne Gienal
Dapli:
https://yvonne-gienal.ch/
http://www.liarumantscha.ch
Suonda LATABLA!
Forsa er insatge per vus:
Da Corina Gustin - Il pli nov project da cooperaziun tranter l’editur Gion Fry e Benedetto Vigne è la versiun rumantscha dal crimi da comic (graphic novel) «L'aimant/Der Magnet» da Lucas Harari, in cudesch ch’è vegnì vendì passa 21'000 giadas en la versiun originala. La calamita – quest vegl pled per il magnet, cun l’intunaziun sin l’i, stat sco titel da quest comic.
Sco ina calamita attiran las famusas termas da Val, concepidas da l’architect Peter Zumthor, il giuven student parisian Pierre si en las muntognas grischunas. Pierre lascha perder studis e marusa e sa metta sin viadi vers Val nua ch’el inscuntra aventuras bizzaras e scuvra bainspert ils fastizs d’in misteri somber che lajegia davos las miraglias raffinadas dal bogn.
Benedetto Vigne è naschì en Italia (1951), creschì en Surses e viva dapi quarant’onns a Turitg. Blers onns ha el scrit recensiuns per la gasetta Tages-Anzeiger ed ha tgirà differentas emissiuns per RTR. Oz scriva el istorgias e chanzuns. Ses ultim roman «Ils ventganov da settember» è cumparì il 2018 tar l’Ediziun Apart.
Gion Fry, cun ragischs a Mustér, viva e lavura sco designer da grafica a Turitg. Dapi ils onns novanta maina el l'Ediziun Apart. Quella è spezialisada sin la finanziaziun, realisaziun, producziun e distribuziun da litteratura rumantscha.
Nus faschain l’intervista cun els dus
Benedetto, la Calamita è vegnida translatada en englais, ollandais, tudestg, talian e chinais. Tge versiun has ti duvrà per tia translaziun rumantscha e pertge?
Jau hai duvrà surtut l’original franzos, e lura magari er in pau la versiun tudestga per controlla. Igl è interessant, il franzos è sco lingua neolatina pli datier dal rumantsch, e perquai er savens la schelta logica, ma tuttina dovrins magari er expressiuns or dal tudestg – qua ves’ins quanta influenza che lez linguatg ha sin il rumantsch.
In grond plaschair da translatar han fat expressiuns genuinas sco «merde!». Là til lascha dir «porca!»
Tge è stà impurtant tar questa translaziun?
Impurtant è stà da mantegnair l’atmosfera originala da l’istorgia. Quai funcziunescha surtut tras dar a las differentas figuras la verva adequata: il student s’exprima precaut e galant, il pur ha plitost ina tschantscha simpla e rurala, il professer è pretensius e retschertgà, la giuvna dals chavels cotschens dovra expressiuns modicas, anglizissems …
Quanta libertà has ti gì cun la translaziun da l’original?
Ensasez avev’jau tutta libertad artistica u poetica - ma il plot pretenda ch’ins restia fidaivel a l’original, qua na datti bler da discutar. L’unica restricziun propi concreta è però il spazi en las nivlettas, qua na datti insumma nagut pli da discutar: Sch’i nun ha nagin plaz pli, stos scursanir!
Tge fa il pli grond plaschair da translatar?
Ils muments nua ch’ins po far diever d’expressiuns genuinas. In exempel: Las figuras laschan magari scappar in «merde!». Per il solit haja surpiglià quai quasi in ad in. Ma là nua che Pierre, il protagonist principal, chatta ina pistola en la chombra da ses adversari, al lascha dir «porca!» - quai ch’in rumantsch schess plitost en ina tala situaziun.
Tge nun as lascha translatar bain, respectivmain nua/cun tge has ti gì problems?
Ma gronds problems nun haja gì. Singulas frasas han magari chaschunà in rumpatesta. I dat per exempel il lieu, nua che la giuvna cotschna di als polizists: «Vous rigolez?». Il translatur tudestg ha tschernì: «Soll das ein Witz sein?». «Vus faschais sgnoccas» ma pareva in pau plump …
Pertutgant la dumonda sura; Co has ti schlià quels problems?
Tar quel exempel m’è vegnida endament ina frasa ch’ins duvrava al temp da mia giuventetgna sch’insatgi n’ans prendeva betg serius: «Vus faschais schund cun mai». Jau na sai sch’insatgi dovra oz anc quell’expressiun ch’è ensasez in germanissem.
Crajas ti en legendas? E crajast ti en la legenda da Val?
En la forza e vigur da la legenda crai jau schon – en il cuntegn però strusch.
Gion, Co es ti vegnì attent sin Lucas Harari e la novella e tge ha captivà tai spezialmain?
Jau hai vis l’emissiun «Kulturplatz» e sun stà fascinà immediat da quest’ovra. A Val sogn Pieder vegn bain discurrì tudestg, ma il lieu sa chatta enamez il territori da la Rumantschia. Ultra da quai è il graphic novel d’ina qualitad uschè geniala che jau hai retschertgà l’adressa da l’autur e contactà Lucas Harari per mail.
In tge maniera ha il layout stuì vegnir midà per la translaziun rumantscha e quanta libertad avais Vus gì?
Ils dissegns èn fix. Nus avain sulettamain savì midar tut quai ch’è nair en il cudesch. Vul dir, tut ils texts en ils nivelets e per part anc tscherts pleds onomatopeics sco p. ex. «Bang!» ni «Auuuu!». Nus avain lura savì encurir in’atgna scrittira per cumponer ils texts rumantschs en ils nivelets, il schinumnà «lettering».
Las nivlettas (Sprechblasen), chaschas da text e las illustraziuns limiteschan il spazi per text. Ha quai chaschunà problems?
Na, quai è betg stà in problem. Plitost ina premissa che ha dà ina rama clera al translatur ed al graficher.
Tge part dal crimi ha plaschì il meglier a Vus?
Benedetto Vigne: I na dat strusch ina part che ma plascha betg – gist l’enorma variaziun da lieus e la configuraziun relativa ma fa grond’impressiun: la scena da saut a Paris, il viadi cun la camiunetta dal pur vers Val, las diversas scenas en las termas da Zumthor, il raquint dal vegliurd Testis euv.
Gion Fry: In bun graphic novel è uschè ritgs vi da detagls, ch’ins sto adina puspai leger e guardar el per savair scuvrir novs detagls fascinants. Il mument sun jau impressiunà da la tecnica da crear surfatschas e dissoluziuns da colur. Quellas han ina patina tut speciala e dattan al comic ina atmosfera unica.
Datti persunas en il cudesch che tiran endament ad insatgi real che Vus enconuschais?
Benedetto Vigne: Oh, en ina recensiun haja legì ch’il professer Valeret sumeglia – probabel aposta – a Peter Zumthor …
Gion Fry: Jau pens schon che Pierre è l’alter ego da Lucas Harari. E lura sin p. 85, il schuldà sumeglia fitg al malfatschent «Olrik» or da la seria da comics «Les Aventures de Blake et Mortimer» – jau pens ch’il bab da questa seria, Edgar P. Jacobs, ha segiramain influenzà l’autur.
La collisiun da l’atom surmiran cun l’atom sursilvan ha chaschunà gia pliras giadas explosiuns creativas
Essas Vus stads a bogn a Val suenter avair lavurà uschè intensivamain vi da quest project?
Benedetto Vigne: Jau sun stà ina giada avant circa 15 onns ina fin d’emna cun mia dunna ed amis. E lura haja vis il famus clip da la Liricas Analas che gioga er en las termas. Dad ir ussa a Val, suenter tut las istorgias capitadas enturn il nov proprietari, haja plitost pauc gust …
Gion Fry: Dapi ch’jau hai legì l’istorgia da Pierre e sai dal misteri da la terma, hai jau schon in zic starment dad ir a Val …
Co funcziuna vossa collavuraziun suenter tants projects cuminaivels?
Benedetto Vigne: Nus essan in team privlus: Mintga giada che nus ans entupain, avain nus ina nova idea! Ma per las bleras ans mancan ils raps …Gion Fry: Gea, la collisiun da l’atom surmiran cun l’atom sursilvan ha chaschunà gia pliras giadas explosiuns creativas. Tgi sa tge che ans spetga anc! …
Grazia fitg per Voss temp!
Intervista: Corina Gustin
Fotografias e prevista La Calamita: (c) Ediziun Apart
Dapli: https://www.ediziun-apart.ch
Prossems termins:
Ils 30 mai 2019
Prelecziun "Ils ventganov da settember" da Benedetto Vigne, ft. Benni & Gion
20.15 Hotel Ucliva, Waltensburg/Vuorz
Ils 31 mai 2019
Prelecziun "Ils ventganov da settember" da Benedetto Vigne, ft. Benni & Gion
20.15 Grotta da Cultura, Sent
Suonda LATABLA!
Forsa er insatge per vus:
Da Flavia Hobi – Carschius si a Luven, eis el suenter la scola secundara sedecidius dad ir a Los Angeles per emprender engles. Strusch anavos hai denton buc cuzzau ditg tochen che Curdin Caviezel ha puspei pachetau las cofras per ir a Berlin e visitar la scola d’acturs. La capitala dalla Tiaratudestga ei era oz, suenter in pèr onns ad in teater el nord da Berlin, puspei siu domicil. Oz gioga il Sursilvan cun success en differentas rollas, quei surtut per producziuns da teater. Denton han ins Curdin era gia viu sin televisiun, el kino ni ch’el ha perfin manau sez reschia.
Sas ti aunc cura e daco che ti has decidiu da daventar actur?
Jeu level atgnamein gia adina far enzatgei en quella direcziun. Cun circa 4 onns era quei aunc plitost zatgei cun circus, sco clown ni artist. Pli vegls ch`jeu sun vegnius, pli bia ch`ei mava viers actur. Jeu sun adina staus bugen sin tribuna. Seigi quei cun in sketch da comedy da nozzas, en tocs da teater da scola ni pli tard era ella gruppa da teater. Facit: Atgnamein gia adina.
Enconusch’ins il romontsch en Tiaratudestga?
Entgins san ch`ei dat il romontsch, han denton aunc mai entupau enzatgi che discuora romontsch. E veramein biars han aunc mai udiu enzatgei da quei lungatg misterius.
Tgei munta il romontsch per tei? Co vivas ti il romontsch egl exteriur?
Romontsch ha da far bia cun mia affonza. Jeu sun ius a scoletta e scola primara per romontsch e tschontschel aunc oz romontsch cun biars collegs e collegas. Denton eisi grev da tschintschar romontsch dapi ch`jeu sun en Tiaratudestga. E lu drovi adina puspei 1-2 dis tochen ch`jeu sun dil tut el romontsch.
La cuschina dalla mumma ei naturalmein la megliera ch`ei dat
Datti muments nua ch’il romontsch maunca a ti?
Gie segir. Jeu tschintschass bugen denteren romontsch e fagess fetg bugen puspei inagada in project da teater ni in film per romontsch. Forsa vegn gleiti enzatgei en quella direcziun...
En tiu CV stat ch’il far striegn s’auda tier tes talents spezials. Co san ins metter avon quei far striegn?
Haha gie quei ei ver. El CV dils acturs stat tut tgei ch`ins ha fatg inagada ni sa aunc adina far e duvrar per exempel en in film. Cura ch`jeu erel aunc in tec pli giuvens haiel jeu fatg pintgas shows da striegn tar nozzas ed autras occasiuns. La davosa stad haiel jeu era aunc inaga fatg in pign program per affons ell’Africa dil sid.
Ti eis fetg varionts e sportivs cun biars hobis. Has ti mintgaton temps da viver quels?
Buc schi bia sco jeu vess bugen. Ei dat temps ch`jeu sun engaschaus ad in teater en in liug nua ch`jeu hai buc la pusseivladad da far enzatgei. Il temps normal per provas ei era 10:00-14:00 e 18:00-22:00 e lu vegn forsa aunc ina show vitier. Cun quels temps da lavur eisi grev da far in hobi constant. Denton lavurel pil mument libers e sun denter auter al teater a Potsdam. Aschia sai jeu adina esser a Berlin ed era prender part al trenament d`unihoc dil club Eisbären Berlin.
Suenter ch’ins ha viu tiu image-film san ins con bugen che ti maglias. Cura has giu la davosa gada capuns?
Magliar ei il meglier e jeu vai veramein fetg bugen capuns! La davosa ga era matei el schaner cura ch`jeu erel a casa en Svizra. La cuschina dalla mumma ei naturalmein la megliera ch`ei dat.
Ils proxims onns less jeu realisar divers agens projects da teater e da film
Ti paras da viver tiu siemi. Tgei ein tias finamiras per ils proxims onns, has el senn da turnar in di?
Ei dat fetg biaras causas ch`jeu less aunc far. Seigi quei el job ni privat.
Da saver viver vinavon mo da quei mistregn ei buc ina causa evidenta e jeu sperel ch`jeu sai far quei per adina. Ils proxims onns less jeu realisar divers agens projects da teater e da film. Mobein era visitar differents liugs sil mund.
Jeu sai metter avon fetg bein da turnar in di fix en Svizra. El mument sundel jeu denton bugen in tec dapertut.
En quei cass giavischein nus che quei mondi en vigur - grond engraziament per tiu temps e tias rispostas!
Tgi che vul saver dapli sur da Curdin e ses projects actuals duai dar in cuc sin sia homepage www.curdincaviezel.com.
Intervista: Flavia Hobi
Fotografia: (c) by Gregory B. Waldis
Dapli: www.curdincaviezel.com
Suonda LATABLA!
Forsa er insatge per vus:
Da Corina Gustin – Il nouv album dal gigant dal hiphop rumantsch Giganto as chatta in favrer suot ils top 5 dals charts svizers, seis videos pro la singles «tgil blut» e «ina» quintan passa 10'000 clicks sün youtube. Musica rumantscha es «in». Co vain quai? Giganto declera e quinta da nudists e da seis ultim project.
Teis album «Sault d'amur» es etrà directamaing sülla plazza 5 dals charts svizers. Gratulesch - ün success enorm! Co at saintast?
Igl ei ina super posiziun. Jeu sun fetg cuntents e cunzun engrazieivels ch’jeu survegn sustegn da tonts fans, supporters e simpatisants. La cefra 5 ei denton mo ina cefra – e cunquei ch’jeu hai mai fatg bugen matematica en scola, ei quella cefra era pliumeins tuttina a mi … ;)
Co at declerast cha albums rumantschs han usche grond success I'lla scena da musica svizra – cuntuot cha be üna pitschna part dals Elvets inclegia rumantsch?
Jeu hai il sentiment, che romontschs cumpran bugen musica romontscha. Nus musicists pudin selegrar d’auditurs fideivels che schazegian la cultura romontscha. Igl ei numnadamein buc schi normal, che la glieud dat ora daners egl onn 2019 per cumprar musica – cunzun el temps ch’ins sa far il streamen tut “per nuot”.
Sche tuts fussan per 24 uras bluts en nossa tiara, sche lu vessan nus garantiu dapli peace, massa love, e bia harmonia ensemen
Crajast cha'l video pro la chanzun "tgil blut" haja tants clicks sün youtube (12'000 davo ün mais) pervi da teis striptease?
La mischeida ei il rezept. Seccapescha han biars mirau il video perquei ch’igl ei vegniu detg: “Hey, has viu il niev video da Giganto, quey typ ei bluts...”. La glieud ei stada spannegiada co quei vesa ora ed ha aschia clickau bravamein sil video :)
La canzun sco tala ha denton era meritau attenziun. Per mei ei il text adina pli impurtonts che il video.
Forsa han era las soccas pincas e la metgas tgil alvas carmalau da mirar pliras gadas il video..hihi
Est tü ün nudist?
En mia WG sundel adina puspei bluts – quei che fa “grond” plascher a mes conhabitonts ;)
Sch’ins teidla inagada “mo” il text dil song “tgil blut” declarel fetg bein, co e pertgei ch’jeu hai magari in tgil blut.
Tgi sa, forsa partan aunc auter cun mei quei meini. #fkkgrischun ;)
Stuvessan nus tuots esser plü suvent nüds?
Ach gie. Nus essan tuts memia serrai, memia sterics, memia conservativs.
La finfinala veinsa tuts ils madems corps. Sche tuts fussan per 24 uras bluts en nossa tiara, sche lu vessan nus garantiu dapli peace, massa love, e bia harmonia ensemen.
Che es la message da la chanzun "tgil blut"?
La canzun haiel cumponiu cun mes dus producents Sandro Dietrich e Lou Zarra a Teneriffa en ina casa da vacanzas. Nus vevan fatg fiasta sper il pool, cun vin, visetas e vestgadira da bogn... e lu tuttenina ed absolut ord il nuot…ei l’idea ed il text staus cheu ;)
Co tuna teis nouv album, co descrivessast tü el?
Miu album «sault d’amur» resumescha miu davos onn cun tut sias fassettas. Mal il cor, fiastas per emblidar l’amur, ONS’s, s’inamurar daniev, reflectar il passau e serrar giu cul vargau. Il tetel sault d’amur ei programm.
Che titel dal nouv album es teis predilet e perche?
Probabel il tetel “senza tei” – quei ei il pli persunal song digl album. Quei song ei total emoziunals. Jeu sai aunc bein seregurdar cura ch’jeu hai scret il song. Quei era ina sera ch’igl sulegl bandunava il horizont, eu erel ordaviert sin terassa vid schar dominar la tristezia en mei, suenter la finaziun d’ina relaziun intensiva. Quels plaids ein seformai ord ils daguots da miu cor, che daguteva incuntin. (poetic gell?)
Quants concerts sun planisats quist on? Sün chenüns t'allegrast spezialmaing?
Nus vein planisau differents concerts che vegnan communicai mintgamai ad uras. Certs concerts vegnan era ad esser ella formaziun « giganto&mattiu”. Jeu hai denton sapientiv buc priu ecunter biars concerts, cunquei ch’jeu drovel puspei empau temps per mei e per auters focus.
Lara da Brail es teis plü grond (pitschen) fan ed intant cuntschainta pervi da si'acziun – che significhan mumaints usche per tai?
Ella ei grondiusa. Ina carissima biala buoba cun in cor el dretg liug. Cura ch’in fan conta ordadora in text da mei, ei quei la pli biala pagaglia ch’ei dat. Pli bi che mintga summa da daners. Ok, auter ch’ina miliun en bar.. ;)
“Ina” vegn era el futur a muncar sin negin concert da Giganto.
Tü lessast üna duonna da casü, na üna da cità/marcau. Che es il messagi dal song «Ina»?
Ei setracta d’ina canzun d’amur, decidada allla dunna muntagnarda. Per dir cuort e cnap eisi ina canzun da buna luna, screta per ils patriots dalla romontschia.
Chenüns sun teis idols musicals?
Die Amigos, Beatrice Egli e Lena Meyer-Landrut segirafranc buc… :)
Co guarda oura per tai ün di perfect?
Sper la mar, senza turists, cun in maun plein buns amitgs, vid ina pintga bar, cun buna musica, cigarettas sportivas ed ina massa caipirinhas – e tut quei tgil blut seccapescha.
Che musica taidlast tü svessa?
Naven da JPattersson, Status Quo, Freddie Mercury tochen tier Wu-Tang Clan.
Crusch e traviers diltut. Miu cerchel numna mei era: Gigi-Mix, cunquei che laschel influenzar mei da schi biars stils.
Che t’occupa pel mumaint?
Grad momentan ei in da mes gronds problems:”…con ditg drova mia lasagna el fuorn aunc, tochen ch’ella ei pronta…” Aschia vai denton aunc 17 minutas temps per tei e tias damondas :)
Nies lungatg ei in scazi ed ina smaledicziun el madem mument.
: jeu haiel 11 dets.
Hihi..ok na, sgnocca ;)
Serius : Probabel ch’jeu sun in romanticher e ch’jeu hai dapertut candeilas…il pli bugen sper la bugnera.
In tschinch ons…
Sundel 30, vai aunc adina negin auto, vai in curtin cun massa fluras, verduras e fretgs e vegn probabel a metter dapli peisa sin viver che sin luvrar.
Che es il rumantsch per tai?
Il romontsch ei per mei fetg presents en mia veta - a casa, ella wg, en fatschenta, cun mes amitgs, en mia musica, cun mia familia – dapertut.
Nies lungatg ei in scazi ed ina smaledicziun el madem mument.
Per l’ina ei quei nies mintgadi – e per l’autra ei quei il mintgadi per schi paucs.
Quettel ei magari donn ch’il rest dalla Svizra capescha buc nus. Ei fuss biaras gadas bi sche tuts vessan il madem lungatg. Cunzun per musicists fuss ei pli sempel da fitgar pei en l’entira naziun.
Il romontsch denton - era, ei ed vegn era vinavon a restar il lungatg dil cor per mei e per mintgin che legia quei uss ed en quei mument. Stei bein.
Bio:
Giganto alias Ivo Orlik (24) es moderatur pro rtr ed es daspö divers ons activ illa scena da hiphop rumantsch.
Intervista: Corina Gustin
Fotografia: (c) Giganto
Dapli: https://www.giganto-music.ch/
Prossems termins:
ils 23 marz 2019
Tattoo - Convention, Vaduz, FL
Suonda LATABLA!
Forsa er insatge per vus:
Da Corina Gustin – La mittà da november ha Mattiu Defuns, il shootingstar Sursilvan cun la vusch unica, finalmaing publichà seis prüm album «Da Funs». Quel es entrà directamaing sün plazza 11 dals charts svizers. Ün'intervista da 15 minuts:
Teis album es rivà ils charts svizers. Co est gnü a savair e che d'eira tia reacziun?
Jeu haiel retschiert quella novitad da miu amitg Giganto. Haiel giu grond plascher da quei ed ei stau fetg nunspitgau. Jeu savevel che hai vendiu bia DC`s, denton buca ch`ei tonscha pigl 11avel plaz.
Hast fat festa quel di? Hast insomma temp per festas pel mumaint?
Gie, jeu haiel festivau quei di. Cun amitgs. Ditg e liung. Cul temps per far fiastas va ei atgnamein bein. Quei ha forsa era da far cun quei, che ins ha il bia la pusseivladat da festivar intec cun la band ed amitgs suenter in gig.
Co tuna teis nouv album, co descrivessast tü el?
Jeu schess ch`igl album tuna fetg varionts. El cuntegn era biars differents stils da musica.
Las chanzuns varienschan tanter rock, pop e raggae. Consciaintamaing per ragiundscher ün public plü vast o our da casualità?
Gie, jeu haiel plirs differents stils da musica sigl album. Quei ha da far cun quei, che jeu haiel momentan grond tschaffen da seviver ed empruar ora differentas caussas ella musica. Jeu sez teidlel era bugen da tutta musica.
Che titel dal nouv album es teis predilet e perche?
Quei ei grev da dir. Jeu haiel bugen mintga canzun sco ella ei. E mintgina ei in individum. Mintga canzun sa esser la megliera, ei dependa crei mo dil mument.
Mary, la Maria Giuanna, ei stada ditg ina fetg impurtonta accumpignadra e bia sil trot cun mei en mia veta. Ella ha inspirau mei bugen e bia
«Vallada» es mia chanzun prediletta. Ün'omagi a la patria cun üna gronda forza musicala e blers sentimaints chantà insembel cul cor indigen Kontra.cant. Che significha ella per tai ed in che connex tilla hast scritta?
La canzun „Vallada“ ei ina canzun per la Surselva. Ni per tut la glieud che ha in dacasa nua ch`el tuorna bugen ed ha ragischs che laian mai dar.
Quella canzun hai jeu giu scret oriundamein per in chor romontsch. La canzun ei per mei in omagi a nossa val, la biala cuntrada, ils lags e flums. Perquei haiel jeu era empruau da cumponer quella el stil romontsch vegl. Sco nos bials chors da pli bauld cantavan schon.
D'ingionder vain l'inspiraziun per tias chanzuns?
Mei inspireschan persunas, la natira, l`amizecia e la carezia, viadis. Viadis nua che jeu haiel la pusseivladat da prender cun mia ghitara ed era il temps da scriver ein pli productivs musicalmein. Leu schabegia il bia gest enzatgei sil viadi. Tschella uisa prendel jeu l`inspiraziun ella cofra a casa e creeschel lu oleu enzatgei. La primavera vergada ella Sardinia ei per exempel stada fetg inspironta.
Che ans poust (o voust) quintar sur da «Mary»?
Mary, la Maria Giuanna, ei stada ditg ina fetg impurtonta accumpignadra e bia sil trot cun mei en mia veta. Ella ha inspirau mei bugen e bia. Uss haiel jeu denton buca da far ton pli cun ella.
Chenüns sun teis idols musicals?
Sco detg teidlel jeu bugen bia differenta musica e savess bu dir tgei ni tgi che plai a mi il meglier.
Ditg sundel jeu staus in grond fan da Bob Marley.
Co guarda oura per tai ün di perfect?
Levar tard, passentar il temps cun glieud ch`ins ha bugen il suentermiezdi. Tschenar bein la sera cun in bien migiel vin e lu far musica tochen tard viaden ella notg.
Che musica taidlast tü svessa?
Bia differenta. Tenor situaziun. Sche jeu mon uss en mia playlist e mon atras ils songs tenor casualitad lu vegnan: Journey – Don`t Stop Belivin, Beatles – Come Togheter, Queen – Don`t Stop Me Now, Soja – True Love, AnnenMayKantereit – Oft Gefragt.
Che t’occupa pel mumaint?
Uss gest el mument tgei che jeu duess tschenar.
Pli impurtontas damondas: Sco sesviluppescha mia musica el futur? ...
Che nu sa la glieud da tai?
Che jeu sundel catschadur.
In tschinch ons…
Dat ei dus novs albums da mei ;)
Che es il rumantsch per tai?
Miu lungatg mumma en quel che jeu s`exprimel il pli bugen.
Bio:
Mattiu es nat dal 1998 a Trun-Darvella in Surselva. Uffanzia e scoula primara a Trun, davo scoula da talents a Glion (chant e ghitarra). Plü tard scoula d'art a Liechtenstein. Hobbies: Far musica, disegnar, minchatant filmar ün zich, campar, pes-char.
Intervista: Corina Gustin
Fotografia: (c) Mattiu Defuns
Dapli: http://www.mattiu-defuns.ch/
Prossems termins:
per plaschair visitar http://www.mattiu-defuns.ch
Suonda LATABLA!
Forsa er insatge per vus:
Da Corina Gustin – Ün concept per crear ün spectacul chi fa rier nu daja tenor Flurin Caviezel. El ha gnü furtüna cha l'umur es in famiglia e preschenta ses programs gugent dovrond sia maisda magica «flurinica»: «Per l’amur dal linguaggio funny tout le monde lacht.»
D'ingionder vegn teis umur? Es quel in famiglia?
Schi, eu sun creschü sü in üna famiglia ingio cha no vain ris bler. E là n’haja imprais chi nu’s po be rier sur dad oters, ma eir sur da sai svessa.
Co es quai capità cun tia carriera da cabarettist?
L’impuls decisiv es statta üna rapreschantaziun dal grond clown Dimitri i’l teater da la cità a Cuoira. Eu vaiva 17 ons e sun stat talmaing inchantà dad el, ch’eu sun i davo la fin da seis teater davo il palc, n’ha cloccà vi da l’üsch da sia gardaroba ed el m’ha fat gnir aint. Intant cha Dimitri pigliaiva davent sia schminca, m’ha’l dat tips e fat curaschi. I ha lura listess dovrà ons cun bleras sviadas fin ch’eu sun dvantà cabarettist. Ils prüms pass plü professiunals n’haja fat insembel cun Andrea Zogg e Rolf Schmid ils ons 90 aint il Cabaret 3iDee.
Co descrivessast tü teis stil da cabarettist?
Id es üna cumbinaziun da pled e musica. Meis böt es dad esser divertent e spiritus. Per mai esa eir important cha’l public bada che tenuta ch’eu n’ha.
Chenün es teis viz predilet?
Ün paur sper Wetzikon vezza üna bunura 100 pinguins sün seis prà. El cumonda lura a seis famagl da manar las bes-chas i’l zoo da Zürich. La davomezdi va il paur cun seis Range Rover in cità e cur ch’el voul passar il Bellevue, schi sto’l spettar, perquai cha 100 pinguins traversan la plazza. Il paur fa giò la fanestra e disch al famagl chi chamina sco ultim davo la colonna: “Eu n’ha bain dit cha tü lessast ir aint il zoo cun els!” Ed il famagl: “Là eschna fingià stats, uossa vöglna ir amo a kino.”
Che robas fan rier a tai svessa?
Roba dal minchadi. E quai sun suvent robas chi capitan a mai svessa. Tschel di per exaimpel am n’haja lavà la fatscha ed invlidà da tour giò meis ögliers.
Sainza la musica nu vessa mai ris-chà il pass sül palc
Vaivast dubis da't preschantar sül palc ad ün public plü grond? Scha schi: Perche e chi t’ha dat il curaschi da müdar idea?
Na, dubis nun haja gnü cur ch’eu n’ha cumanzà, e quai grazcha a la musica. Sainza quella nu vessa mai ris-chà il pass sül palc. Cunquai ch’eu vaiva fat fingià üna pruna experienzas sco musicant, am sentiva sgür in quel chomp. Eu savaiva cha quai funcziuna. Ma i ha adüna darcheu dat mumaints, per exaimpel avant premieras, ingio ch’eu d’eira e sun amo adüna fich nervus. Funcziuna o nu funcziuna? Quai sun mumaints da gronda tensiun.
Haja dat ün mumaint chi d'eira spezialmaing penibel dürant ün'inscenaziun?
Üna jada a Rapperswil i’l teater Grünfels pro meis program chi trattaiva d’üna reuniun da classa d’eira sco adüna i pro la scena da la polonesa chantond e sunond l’orgel da man giò dal palc illa prüma lingia dal teater. Il tecniker vaiva sco adüna iglüminà quistas plazzas, ed eu n’ha sco adüna animà ad üna singula persuna cun segns da pender aint pro mai sco prüma persuna per far la polonesa. Eu d’eira adüsà chi laiva ün pa perseveranza, fin cha “mia victima” staiva sü, ma eu nun ha mai dat loc. Uschea eir quella saira, ma sainza success. Quai es stat l’unica jada ch’eu n’ha stuvü dar sü. Pür davo la rapreschantaziun suna lura gnü a savair cha quella persuna d’eira orba.
Grazia fitg a tut ils sponsurs da LATABLA:
Vegnan las ideas per teis programs dandettamaing o daja üna strategia?
Füss flot schi dess üna strategia. Lura dess eu cuors in tuot il muond e fess raps sco crappa cun la OCCS, cun la “Original-Caviezel-Comedy-Strategy”. Id es different: minchatant am bütscha la musa e lura vaja sco da sai e minchatant nu voul ella dar gnanca üna struschadina e lura daja be üna strategia: lavurar, lavurar ed amo üna jada lavurar. Dit culs pleds da Edison: 1% inspiraziun, 99% transpiraziun.
Daja üna dumonda cha ingün mai nu t’ha dumandà? Üna cha tü be spettast da respuonder?
Schi la dumonda: “Daja üna dumonda cha ingün mai nu t’ha dumandà?”.
Chi o che t'inspirescha e perche? Chi o che es stat la plü gronda inspiraziun in tia vita?
I dà üna pruna robas chi m’inspireschan. Quai po esser ün toc musica, ün purtret, üna persuna, ün inscunter, ün sömmi ed amo üna pruna oter. L’important es chi dà o chi po dar alch landroura. Pel solit ün’istorgia. Co füssa scha…? Quai am dumonda suvent e lura naschan istorgias, minchatant fich scurrilas. La plü gronda inspiraziun es stat meis bazegner Nott Caviezel da Seraplana. Schabain ch’eu sun nat be 3 mais avant sia mort e nu poss m’algordar dad el, schi’m n’haja fat ün purtret dad el tenor ils raquints sur dad el impustüt da meis bap chi aduraiva a seis bab. Fingià dad uffant vaiv eir eu quista admiraziun per “Barba Nott” sco chi til nomnaivan, ün paur, lavuraint da god, frodulader, musicant e para cun ün dun special da trategner la glieud cun sia musica, sias istorgias e seis umur.
Plü vegl ch’eu vegn e plü bletsch chi vegn
Che films guardaivast dad uffant?
Meis prüm film es stat “Winnetou, ab 11 Jahren” i’l kino Apollo a Cuoira illa prüma lingia. Eu vaiva cret cha quai füssan las megldras plazzas. Per mai es quai stat ün pitschen desaster cun quista taila immensa da Cinemascop. Meis cheu giaiva - sco pro ün match da tennis - dürant tuot il film vi e nan, da Old Shatterhand pro Winnetou, da Pierre Brice pro Lex Barker.
Che t'occupa pel mumaint?
Pel mumaint suna ch’eu scriv, ch’eu cumpuon la musica per ün gö auditiv pel radio SRF. Il toc ha nom “Rosina 1918” ed i’s tratta dal tschöver general in Svizra.
Che nu sa la glieud da tai?
Tuot quai chi nu ston savair da mai. E ch’eu n’ha üna vart fich sensibla. A kino, ma eir a chasa sun eu il prüm chi tschüffa las larmas. E plü vegl ch’eu vegn e plü bletsch chi vegn.
In tschinch ons…
…sperescha dad esser amo adüna frisch e san e dad avair eir inavant uschè blera furtüna sco ch’eu n’ha gnü fin hoz in mia vita.
Il rumantsch es per mai…
…üna lingua sco tuot tschellas. E per cas esa mia lingua materna e paterna. E per mai sco artist üna USP, in rumantsch: üna unique selling position .
Bio:
Creschü sü per part a Ramosch in Engiadina Bassa, a Vicosoprano in Bergalia ed a Cuoira. Stüdi da musica ed istorgia. Dal 1983 fin al 2000 musizist «Ils Fränzlis da Tschlin». Hoz abita el a Cuoira, es maridà ed ha duos uffants.
Hobbies: Ir cul velo, Mountainbike e gitas a l’ester.
Prossems termins:
25.10.2018, Vaduz
20:00, Schlösslekeller
26.10.2018, Solothurn
20:15, Kulturm
27.10.2018, Gais
19:30, Hotel Krone
30.10.2018, Uster
17:00, Kath. Pfarreizentrum St. Andreas
31.10.2018, Rüti/ZH
19:30, Buchladen wörterNest
10.11.2018: Amden
20:00, Primarschulhaus – Aula
11.11.2018: Turich
18:00, Theater am Hechtplatz
(...)
Daplü:
https://flurincaviezel.ch
Text: Corina Gustin / Flurin Caviezel
Fotografia: (c) https://flurincaviezel.ch
Suonda LATABLA!
Forsa er insatge per vus:
Da Corina Gustin – Üna chantadura, üna guitarra, minchatant ün celo o ün cajón, la vita e melancolia. La musica da Da Lombris as redüa sün l’essenza e's tratta dad eveniments e sentiments pesants cha minchün inscuntra in sia vita. Da quai chi nun es plü, da quai chi vess pudü esser e da quai chi sarà. Sia vusch amiaivla, sia energia positiva ma eir ils beats allegers equaliseschan la dramatica. In noss'intervista quinta ella da seis album cuort "Undas", dad inspiraziun e dal las robas las plü importantas illa vita.
Che laivast dvantar sco uffant?
Da mattatscha level daventar astronauta. En ils films havevel viu, con bi ch’ei savess viser ora da mirar da surengiu sin la tiara. La finfinala sundel denton aunc tochen oz mai setschentada sin la glina e mia lavur ei giun plaun :). Il firmament cun sia infinitadad faszinescha mei denton aunc adina ed jeu gaudel da contemplar el!
Che d'eira tia prüma casetta e chenüna tia prüma CD?
Sche jeu seregordel mei endretg, lu era mia emprema casetta da Roxette e mia emprema CD dalla Kelly Family. La musica da Roxette accumpogna e plai a mi aunc oz. Sche audel el radio ni schlioc zaneua per exempel las canzuns „How do you do“, „The look“ ni „It must have been love“ lu vegn - cun bia nostalgia - cantau cun.
Davo la band NotYet hast tü fat üna posa creativa da divers ons. Che as ha müdà daspö quel temp da band?
En quei temps haiel mei surtut cozentrau sin miu studi, aschia che il musicar ha deplorablamein stiu far ina pli gronda pausa. Finalmein haiel denton avon circa 2 onns puspei anflau il temps per mia pissiun e novas canzuns ein naschidas. Igl ei bi da puspei haver, ni da semplamein prender il temps per far musica. Musica ei ina super cunterpeisa alla lavur e jeu sperel da saver mantener quella ballanza era el futur.
Tgei fuss cun il futur, sche il vargau savess trasora vegni midaus?
Co tuna teis album cuort "Undas" e che importanza ha quist project solo gnü per tai?
Jeu schess el tuna per gronda part emoziunal e melancolic. Per ils quals che capeschan Romontsch forsa schizun aunc empau dapli, damai che biars texts setractan da eveniments ni sentiments trests e grevs, che schabegian ed ein da surmuntar en la veta. Eveniments e sentiments che vegnan e van adina puspei - sco undas. Per mei ha quei project muntau fetg bia, surtut perquei ch’ei era la finfinala in project da amicezia. Tuts ils musicists ein mes megliers amitgs e cun lur contribuziun han els enorm enrihiu igl album. Cheutras, aunc inagada in cordial engraziament a tuts. Engraziel Angi, Dani R., Dani S., Lori, Lukas, Marcel, Stu !
La CD cuntegna 6 chanzuns rumantschas. "Six songs written by life itself" co cha tü hast manziunà online. Chenüna es tia prediletta e perche?
Jeu saiel bu dir, che quella ni tschella canzun ei mia preferida. Denton datti entginas canzuns, per exempel “Bandunau” ni “In giavisch”, che han per mei ina pli gronda muntada emoziunala che las autras.
Our da la chanzun "Midadas" vain la frasa "…realisar ed acceptar cha la vita as müda sainza dumandar". Daja robas chi pon güdar ad acceptar situaziuns chi nu's po müdar?
Segiramein ha finadin differentas caussas che gidan da surmuntar da quellas situaziuns. Jeu persunalmein vesel igl haver cars carstgauns entuorn ins sco in dils pli gronds sustegns e da enorm gronda valur.
Diversas otras chanzuns as trattan dal partir e dal tuornar, da cumgiats e müdadas. Füssast tü pro o contra schi's pudess girar inavo il temp e tour inavo tschertas robas o decisiuns?
Quei ei ina fetg interessanta, denton era fetg greva damonda :)
Jeu creiel il pli grev ei il factum, che la domonda ei hypotetica e aschia sei per mei grev da imaginar quella pusseivladad e situaziun. Sco pro vesess jeu denton il fatg, ch’ei dat segiramein caussas, nua ch’ei fuss da enorm gronda valur ed in desideri sch’ ins savess midar quellas. Da lautra part denton, e forsa da viser sco in contra; tgei fuss lu cun il futur, sche il vargau savess trasora vegni midaus? Quel savess lu forsa gnanc bu propi sviluppar, perquei ch’ il futur sviluppa, ord mia vesta, ord e cun il vargau. Damai che aunc dapli damondas vegnan siado duront il vuler rispunder a quella damonda, laschel per il mument il passau schar esser vargau.
Scha tü pudessast effectivmaing müdar alch dal passà. Che füss quai?
Creiel che era cheu, laschel il passau esser vargau :). Sche stuess numnar ina midada per il futur, lura fuss quei pli lev, damai che lezza fuss, silmeins per part, influenzabla.
Tü chantast a l'Openair Chapella in Engiadina. Sün che t'allegrast il plü ferm?
Jeu selegrel mei zunfetg sin il Grischun, sin sia natira e sin igl udir e saver tschintschar Romontsch – quei ei bu propi dau a Basilea. Vinavon selgrel da sunar veglias sco era novas canzuns cun ina nova e pli gronda formaziun da gruppa.
Mei inspirescha la bellezia dil mund
Quant bun es teis Vallader?
Ui, jeu creiel quel ei bu propi schi buns :)
Chi o che t'inspirescha e perche? Chi o che es stat la plü gronda inspiraziun in tia vita?
Mei inspirescha la bellezia dil mund. Viser e viagiar a loghens plein naturalezza e cun diversas culturas ei per mei zatgei grondius. Ord quei motiv ha pliprobabel era miu viadi per America dil Sid inspirau mei zunfetg. Denton astga e la musica buca muncar che ei era ina gronda inspiraziun. Duront il numnau viadi erel cunquei era a concerts, co per exempel ad in concert da Roxette :).
Co guarda oura per tai ün di perfect?
In di cun temps - temps da semplamein „esser“ e vivir il mument.
Che musica taidlast tü svessa?
La musica da rock e stoner rock plai a mi zunfetg - jeu sun in grond fan da musica cun ghitara :) En general sundel denton fetg aviarta per tut ils stils da musica, impurtont ei, che la musica tucca mei emoziunal. Lu emporti bu, tgei stil da musica ch‘ igl ei. Gruppas che teidlel fetg bugen ein per exempel Slash, Pearl Jam, Graveyard, ni Eddie Vedder.
Che t’occupa pel mumaint?
Per la gronda part occupescha mei per il mument e gia dapi in temps miu doctorat en psicologia all’ Universitad da Berna. Actualmein haiel denton, ni prendel a mi il temps per la preparaziun per igl Openair Chapella. E co gia menziunau avon, ei quei ina super cunterpeisa che fa plascher.
Jeu sundel loscha da saver tschintschar Romontsch
Che nu sa la glieud da tai?
Forsa quei, che la glieud duess bu saver da mei ;) ..
In tschinch ons…
….lessel esser finida cun mias scoalziuns, haver ina plazza da lavur che fa plascher ed haver dapli temps per far musica. Dapli saiel ussa denton bu di. Enteifer tschun onns sa schi bia schabegiar e semidar, aschia che laschel mei era bugen surpender empauett e sundel spanegiada nua che la veta meina mei.
Il rumantsch es per mai…
….ina gronda part da mia identitad. Surtut davenda che vivel en la bassa, ei il Romontsch co miu lungatg mumma adina puspei in grond tema. Jeu sundel loscha da saver tschintschar Romontsch e vesel ei sco fetg impurtont, da dar tut per conservar quei bi lungatg.
Bio:
Claudia Lombris, stüdi e master da psicologia a l'Università da Basilea. El mument doctoranda en psicologia a l’Universitad da Berna.
Nada dal 1985 a Cuera, carschida si a Schluein, abita a Basilea
Hobbies: tedlar e far musica, viagiar, e semplamein mintgaton mo esser senza far nuot
Prossems concerts:
Venderdi, ils 3 avuost 2018: Openair Chapella
En il web:
Da Lombris tar MX3
Da Lombris sin Facebook
Text: Corina Gustin / Claudia Lombris
Fotografia: (c) Claudia Lombris
Suonda LATABLA!
pinc e provocativ: Cura che ins entra in territori rumantsch na badan ins betg che ins è uss en il territori rumantsch: Ils nums dals lieus ed ils toponims èn...
Da Silvana Derungs (DRG) – La lingua rumantscha è ritga, uschè ritga che nus pudessan atgnamain ans servir pli savens da sias bellezzas e ritgezzas – e da tut sias...
Da Fadrina Hofmann - L’uman es ün chatschader e ramassader. La cumprouva n’haja a chasa in fuorma da duos uffants chi chattan roba da tour e mütschir. Ün insaj? Voilà...
Da Silvana Derungs (DRG) – La lingua rumantscha è ritga – uschè ritga che nus pudessan atgnamain ans servir pli savens da sias bellezzas e ritgezzas. Per exempel datti bels prenums, nizzaivels betg mo...
Dad Annatina Nay - Duas figuras en in toc da teater da Samuel Beckett. Estragon e Wladimir sesanflan en in liug buc definau, sin in stradun, sper ina plonta. Els...
Da Silvana Derungs (DRG) – La lingua rumantscha è ritga – uschè ritga che nus pudessan atgnamain ans servir pli savens da sias bellezzas e ritgezzas. Per exempel quellas influenzadas...
Da Silvana Derungs (DRG) – La lingua rumantscha è ritga – uschè ritga che nus pudessan atgnamain ans servir pli savens da sias bellezzas e ritgezzas. Oz datti tschintg bellas...
Da Fadrina Hofmann - Chi nu cugnuoscha il mumaint da schoc scha’l telefonin es dandettamaing davent? Ed il sentimaint surleivgià cur ch’el cumpara darcheu? Il telefonin es dvanta nos cumpogn...


c: text/html

text:
Bosnia e Erzegovina
La Bòsnia e Erzegòvina (Bosna i Hercegovina / БocHa и XepцeroBиHa in busnian) a l'è un paes de l'Europa balcaniga.
A l'è tacada a la Cruazia, a la Serbia e al Muntenegher.
La capital a l'è Sarajevo.
La gh'ha una süperfiss de 51.129 km² e una pupulaziun de pressapoch 4 miliun e mez d'abitant.
Urganizaziun pulitigaModifica
La Bòsnia e Erzegòvina a l'è un stat federal, furmaa de la Federaziun de la Bosnia e de l'Erzegovina e de la Repüblica Srpska. El Distret de Brčko, al nord-est del paes, a l'è un'entità autonuma.
La Bosnia e Erzegovina la gh'ha un' Üfizi de Presidenza culegial: gh'è trii president, vün per ogni grüp etnigh.
Al dì d'incö quei là a hinn:
- Bakir Izetbegović per i Bus'gnach (del 2010).
- Dragan Čović per i Cruat (del 2006)
- Mladen Ivanić per i Serb (del 2006).

robotstxt: allowed

filter: keep


text:
Claudio Monteverdi, il grond cumponist ed animatur da la musica dal 17avel tschientaner, ha scrit divers plants. Il pli extraordinari è quel la Penelope, la regina d’Itaka, che spetga dapli 20 onns a ses um Ulisse che duess turnar a la guerra da Troja.
L’amur mo desiderada enstagl che realisada è la meglra raschun per in plant. Cun planscher san ins carmalar e nagin fa quai musicalmain pli commovent che Penelope: Tut turna puspè en noss mund, la primavaira sco l’enviern, mo ti, daco na turnas ti betg?


text:
Elio Di Rupo
Elio Di Rupo (Morlanwelz, 18 de luj del 1951) a l'è on politigh belga, primm minister del Belgi dal 2011 al 2014. A l'è anca el president del Partii Socialista Belga.
Biografia[Modifega | mudìfica 'l sorgènt]
I sò genitor hinn italian, vegnuu del comun de San Valentino in Abruzzo Citeriore. El sò pader l'è mort in d'on incident in del 1952, on ann dopo che lù l'era nassuu. Donca l'è staa cressuu domà la soa mamm. L'ha studiaa chimiga a Mons e poeu a Leeds.
Intant che 'l studiava l'ha scominciaa a interessàss de la politiga, e l'è entraa in del Partii Socialista.
In del 1982 l'è vegnuu deputaa, e de quell moment l'ha mai perduu el sò post in Parlament. In del 1999 l'è diventaa president del sò Partii (rieleggiuu in del 2007); tra el 1999 e 'l 2000 l'è staa el president provvisori de la Vallonia. In del 2000 l'è staa eleggiuu sindigh de Mons e tra el 2005 e 'l 2007 l'è tornaa anmò a vess president de la Vallonia.
In del 2010, duranta la longa crisi del governo, el re el gh'ha daa l'incaregh de formànn vun noeuv, ma lù l'ha refudaa dopo di longh trattazion cont i alter partii.
El sedes de magg 2011 del re Albert II l'è staa ciamaa anmò a fà mediazion cont i partii, perchè gh'era nananmò on governo (i elezion gh'eren staa l'ann prima). L'è vegnuu primm minister e l'ha formaa el sò governo in del dicember del 2011. El Belgi a l'era staa senza governo per 541 dì.
Elio Di Rupo a l'è 'l primm vallon a ciappà l'incaregh de primm minister dopo oltra trent'agn (del 1979), e 'l primm socialista del 1974.
In del 1996 l'ha deciaraa de vess on omosessual.


text:
Fontainemelon
Fontainemelon a l'è un cumün svizzer del distret de Val-de-Ruz, in del Canton Neuchâtel. La süperfiss del teritori del cumün l'è de 2.45 km² e in del Dicember 2010 al gh'eva una popolazion de 1647 abitant.
El cumün de Fontainemelon al se tröva a una altitüden de 864 meter sura al livel del mar e l'è tacaa ai cumün de Cernier, Fontaines, Les Hauts-Geneveys. La popolaziun l'è in magioranza de lengua francesa.
Riferiment[Modifega | mudìfica 'l sorgènt]
Ligam de föra[Modifega | mudìfica 'l sorgènt]
- Fontainemelon in Todesch, Franzes e Italian in ligna al Dizionari Stòrigh da Svízzera.


text:
Il president da Gastro Grischun Franz Sepp Caluori (PCD) n'ha gì naginas schanzas cun sia idea d'introducir ina «patenta light» per ustieras ed ustiers. Il Cussegl grond ha refusà sia incumbensa cun 70 cunter 35 vuschs.
«Sche vus avais in problem, lura schliai sez quel»
Sche la branscha da gastronomia haja in problem, lura duai ella tschertgar schliaziuns e betg pretender novas leschas u agid dal chantun. Quai è stà il tenor durant la debatta en il Cussegl grond.
Deputadas e deputads han era crititgà ch'il president da Gastro Grischun vegnia schon puspè cun pretensiuns. Pir avant dus onns ha il Cussegl grond refusà sia proposta da puspè introducir la patenta d'ustiers. Quella ha il chantun Grischun abolì l'onn 1999.
Franz Sepp Caluori ha argumentà ch'i dovria enconuschientschas davart l'igiena. Actualmain perdian ils controlladers da victualias bler temp cun declerar ad ustieras ed ustiers las reglas e leschas.
Era la regenza grischuna fiss stada pronta d'adattar la lescha cun ina tala prescripziun. Ussa però resta tut sco enfin ussa.


text:
Ins pudess dir che l’orgla en la baselgia da S. Placi a Surrein tgulava or da tuttas rusnas. Quai fascheva fastidis als da Surrein, declera il president da la cumissiun per l’orgla nova, Retus Giger. «Il problem è che durant messa tuttenina tschivla in register e nus na savain betg pli co remediar questa situaziun. Quai ha lura era la fin finala manà tar la decisiun da midar l'orgla», declera l’organist e dirigent dal Chor maschadà da Surrein. Las midadas da temperatura en baselgia n’han dentant betg mo fatg che l’aria ch’i dovra per sunar l’orgla na va betg adina là nua ch’ella duess, mabain era che la mecanica sco tala ha patì. Sco il construider d’orglas Peter Kraul di hajan ins adina puspè fatg reparaturas e latiers hajan ins stuì improvisar.
Orgla è gia 125 onns veglia
Gia da l’entschatta davent hai gì num improvisar. L’orgla è numnadamain stada var 60 onns en la baselgia parochiala da Mustér. 1951 ha la plaiv da Surrein cumprà quest orgla e laschà bajegiar ella en baselgia da Surrein ch’è pli pitschna. Per che quai funcziunia hajan ins lura stuì adattar l’orgla. L’anteriur organist Robert Deplazes sa regorda anc che l’orgla na funcziunava l’entschatta betg uschè bain. I haja duvrà in temp fin ch’ins haja propi chatta da lez temp il problem.
Prest in'orgla nova
L’orgla nova custa a la plaiv da Surrein 270’000 francs. Sco quai che Retus Giger di èsi dentant stà impurtant che las fifas da l’orgla veglia vegnian salvadas. «Quai è in’orgla speziala cun bels tuns. Tuns loms e chauds», di Retus Giger. Per accumpagnar il chor ed il pievel saja quai pli bel ch' ils tuns da las orglas novas che tunian pli direct, declera el vinavant. Perquai vegnan las var 1000 fiffas transportadas en il lavuratori da Peter Kraul a Schwende (Germania). Là vegnan quellas restauradas e bajegiadas en l'orgla nova. Quella survegn era ina nova cumparsa. Sco Peter Kraul ha ditg dettia quai in' orgla pli schlanca e gracila. Ella vegnia fatga ord lain da fraissen. Il lain vegn auter che tar l’orgla veglia betg colurà, mabain restia natiral. Quai fetschia era ina pli bella parita che la colur verda dad ussa, manegia Peter Kraul.
Sch’i va tut tenor plan, lura resuna l'orgla nova cun las veglias fifas da Paca 2017.


text:
Tornavent
Tornavent (Tornavento) a l'è voeuna di dò frazion del comun de Lonaa Pozzol, in de la Provincia de Vares. l'è situada arent al fiumm Tisin.
El paes a l'è staa on comun autònom fina al 1869, che in del temp di piev el faseva part de la Piev de Dairagh, in del contad de la Burgaria. Duranta la Guerra di Trent'Ann, precisament el 22 giugn del 1636, a Tornavent l'è stada combattuda ona battalia tra Spagnoeu e Frances. La battalia l'ha lassaa in sul camp circa 2000 mòrt. La cròniga de 'sto fatt la se troeuva cuntada sù con tanti dettali in del liber Historia d'Italia (1656) del Girolamo Brusoni.


text:
Myanmar
El Myanmar (ciamaa anca Birmania) a l'è un paes de l'Asia meridiunala.
A l'è tacaa al Bangladesh, a l'India, a la Cina, al Laos e a la Thailandia.
La capital a l'è Naypyidaw.
Al gh'ha una süperfiss de 676.756 km² e una pupulaziun de pressapoch 51 miliun d'abitant.
Nom[Modifega | mudìfica 'l sorgènt]
El paes al se ciamava Birmania fina al 1989.
Dumà Birmania (o Burma, nom ingles del periut culunial) al pareva trop culigaa a la püssee granda etnia del paes, i Bamar, che hinn el 68% de la pupulaziun.
Un quejdün al dis che'l nom Myanmar al vegna del sanscrit Brahmadesh, che'l vör dì paes de Brahma (el diu indù de la creaziun); alter disen che Myanmar e Burma vegnen de l'istessa parola birmana: Myanma (che la saria la furma scriüda) e Bama (che la saria la furma parlada).
Urganizaziun pulitiga[Modifega | mudìfica 'l sorgènt]
El Myanmar (nom ufizial: = Üniun del Myanmar) a l'è una ditadüra de militar.
El cap de la giunta militara a l'è el Thien Sein (del 2011).


text:
Festa federala da la musica populara 2019
- Dumengia, 22.9.2019, 14:03
-
Emprima emissiun:
- Dumengia, 22.9.2019, 14:03, RTR
Quatter dis è Crans-Montana la tribuna da la musica populara svizra.
Mintga quatter onns ha la Festa federala lieu da la musica populara. Suenter Cuira 2011 ed Aarau 2015 ha la 13avla lieu questa fin d'emna a Crans-Montana.
La festa populara cun 15 tribunas da musica, las represchentaziuns da valitaziun en 5 localitads, la saira da gala ed il cortegi da dumengia cun 40 sujets èn ils puncts culminants. Ils organisaturs spetgan 1'000 musicantas e musicants ed 80'000 visitadras e visitaders. L'Artg musical directamain da Crans-Montana porta impressiuns da quest grond event svizzer en tun popular.


text:
Derby cuntra Alta Badia
Ai 12.04.2010 él gnü sughé le derby La Val cuntra Alta Badia. La partida è jüda fora 1:2 pur i badioć, che se porta insciö a 4 punć dan da La Val che è segn quinti, cun na partida demanco. Da met man ne él nia ste granes ocajiuns da trames pertes. La prüma ocajiun á albü Sottara Freddy da La Val al 12° canche al se è azentré verso l’area tiran te porta, mo sön le portier y massa plan. La partida gnê plü co atra sugada a centrocampo. Al 20° él sté Rubatscher Florian che á trat fora en fallo dan l’area. La punizione è gnüda trata da Sottara Freddy mo che è jüda bun sura la traversa fora, sprecan insciö la occajiun da se porté in vantaje. Al 25° el gnü spo le goal dl Alta Badia. Al è gnü en cross dala pert ciampa, Tavella Giordan è ma ste bun dala spizuré cun le cé, purtan insciö fora traiettoria le portier da La Val Vallazza Merch.
Stampfer Matthias á insciö pudü apogé ite cun le cé le pal, portan insciö la süa scuadra in vantaje. Do le goal á La Val en pü subí le pressing dl Alta Badia, sura düt dai dui attacanti, Rossini Marco y Alfreider Roland. Insciö ne pudô nia le portier da La Val sughé fora cürt ai difensori mo messô tra sö i rinvii. Cui rinvii lunć se fajo en pü ert La Val, deache i badioć abina scialdi düt de testa. Le prüm temp se á stlüt jö sön le 0:1 pur l’ Alta Badia. Le secundo temp á La Val metü man bun. Ai è stá bugn da costruì aziuns, sura düt dales fasces sö, mo ruvan nia trep ala conclujiun te porta. Al 60° él spo ste Rubatscher Florian sön rigore che á purté La Val al pareggio. Le rigoré è gnü dé, sön na scbürla te area sön Rubatscher Florian, do en calcio d’angolo. Al 65° él Pescollderungg Manuel che fesc en palo esterno, cun en gran tiro al volo fora dl’area. Püch dedô él Sottar Freddy che mess gni baraté fora cun Verginer Franzi, deache al se á fat mé sön en contrasto dan area. La punizione che vegn dada a La Val èl Alton Alex (capitano) che tira püch sura fora, sprecan insciö l’ocajiun da purte in vantaje süa scuadra. Al 70° él Rubatscher Florian, le portier dl Alta Badia y en só difensore che se scontreia te area, pur furtüna ne él ste degügn co se á fat me. Le secundo goal pur i badioć vegn ince dan rigore al 75°. Te chesta ocajiun á La Val nia marché atira Pallestrong Damian sön na rimessa, insciö al podü crosse ite a mez, Alfreider Roland è ste bun da met jö le pal sön le pé. Valentin Elmar á purvé da til tó, mo al á abine le pé fajon insciö en fallo te area, che l’arbitro á udü, fischian le rigore. Stampfer Matthias se á tut in chesc iade la responsabilité da tra le rigore, tiran en bel rigore bas dlungia le palo a manderta ite. La Val á ćiamó purvé ala fin da recuperé almanco le pareggio. Sottara Stefan cun en gran tiro da lunć, mo che Agreiter Philipp è ste bun da paré. Al 85° él ćiamó Elzenbaumer Alex che è bun da salvé en pal che je bel fora, cun na gran giocada él bun da fa ji le pal dlungia le difensore ia, che le tol spo cun la man. Mo l’arbitro ne á nia udü y ne ti á dé nia insciö en rigore netto. La partida se röia sön le 1:2 pur l’ Alta Badia.
In cürt ćiamó les sostituziuns da pert dla scuadra da La Val.
Al 65° Verginer Franzi pur Sottara Freddy (che se á fat mé)
Al 70° Elzenbaumer Alex pur Frenes Michael
Al 75° Miribung Alexander pur Rubatscher Romeo
Al 80° Kaneider Denis pur Sottara Werner
Pur ciaré ala formaziun y la panchina clicca la foto in injunta.
Pur ciaré ales foto clicca. FOTO
Pur ciaré ala tlassifica y i resultać dles artres partides clicca. Resultać y tlassifica


text:
Tavò
Tavò[1], mej cugnussüü cunt el nom tudesch de Davos (Tavate in Italian; Tavau in Rumancc, Tavaa in Lumbard standard) a l'è una cità de la Svizera, distret de Prättigau/Davos, in del Canton Grisun. El so cumün al gh’ha pressapoch 11131 abitant e una süperfiss de 283.99 km², e al se tröva a una altitüden de 1560 meter sura al livel del mar.
A l'è tacaa a nort a Klosters-Serneus, a est a Susch, a süd a Schanf e Bergün/Bravuogn, e a ovest a Wiesen, Arosa e Langwies.
Davos a l'è famus perchè tücc i agn a l'è la sede del World Economic Forum (Forum Ecunomich Mundial). A l'è impurtanta anca per i sport invernaj e per i aveniment cume la Cupa Spengler, el turnee püssee vecc de hockey sura el giaz.
Davos a l'è anca la cità püssee volta d'Europa (1.560 - 2.844 m).
Se pö andà a Davos cun l'utumobil o'l trenu. El reuport püssee arent a l'è quel de Zürich.
Cuntegnüü
Storia[Modifega | mudìfica 'l sorgènt]
L'abitaa atual l'ha cuminciaa a ess abitaa in de l'Alta Età de mezz, con l'immigrazion de gent de lengua rumancia. El paes de Davos l'è menziunaa la prima volta in de l'ann 1213 col nom de Tavaus.[2]
L'andament storegh de la popolazion l'è indicaa in de la tabela chi de sota:[2]
Turism[Modifega | mudìfica 'l sorgènt]
- Pupulaziun: 13.000 abitant
- Lengua: tudesch
- Gastrunumia: 100 risturant
- Hotels: 24.000 lecc
- Vies / remuntis: 54 instal·lacions
- Staziun püssee volta: 2.844 m d'altitüdin
- Chilometer de pista: 300 km
- Major pista d'esquí en descens: 12 km
- Camins de senderisme a l'hivern: 97 km
- Itineraris per a esquí de fons: 75 km clàssic / 40 km skating
- Itineraris per a esquí: 700 km
Ligam de föra[Modifega | mudìfica 'l sorgènt]
Referiment[Modifega | mudìfica 'l sorgènt]
- ↑ Emanuele Mambretti, Remo Bracchi, Dizionario etimologico-etnografico dei dialetti di Livigno e Trepalle, IDEVV, 2011
- ↑ 2,0 2,1 Davos in Todesch, Franzes e Italian in ligna al Dizionari Stòrigh da Svízzera.


text:
Annunzia da baghegiar
Documentaziun
La documentaziun ei d'inoltrar mintgamai en dus exemplars agl uffeci da baghegiar. Al formular d'annunzia ei d'aschuntar ils suandonts documents:
- plan da situaziun
- plans, skizzas (cun indicar mesiras) e fotografias che dattan informaziun davart las lavurs previdas.
Formulars
Il formular correspondent saveis Vus cargar giu cheu ni el spurtegl virtual (sut downloads).
• Dossier d'energia (tenor basegns)
Suenter l'introducziun dall'annunzia vegn quella examinada digl uffeci da baghegiar communal. Il patrun obtegn l'attestaziun dall'annunzia ni ina communicaziun nua ch'el vegn envidaus d'inoltrar ina damonda da baghegiar. Cun las lavurs d'execuziun astga en mintga cass vegnir entschiet pér suenter haver obteniu la communicaziun dall'instanza da baghegiar.
Projects
Suandonts projects basegnan in’annunzia da baghegiar:
Per semplas lavurs vid baghetgs, indrezs e contuorns exista la pusseivladad dall'annunzia da baghegiar. Il project vegn annunziaus cun il formular preparaus per quei intent.
Manteniment e reparaturas
Lavurs da reparatura e manteniment vid edifecis e stabiliments aschinavon ch'ei setracta sulettamein per mantener la valeta digl object e ch'ei seresulta negina midada d'intent.
Midadas interiuras
Pintgas midadas egl intern d'edifecis e stabiliments aschinavon che la surfatscha utilisada dil diember da localitads vegn buca midada. Per edifecis e stabiliments ordeifer la zona da baghegiar basegna ei ina damonda da baghegiar.
Suttetgs
Edifecis cun in volumen entochen 5.0 m3 sco era suttetgs per velos cun ina surfatscha d'entochen 4.0 m2.
Edifecis e stabiliments temporars
Edifecis e stabiliments che vegnan postai ni installai duront maximalmein 6 meins ad onn.
- Stans da restauraziun e vendita
- Staziuns da service per urdeins da sport e da temps liber
- Stans, camonas, budas, tendas da fiasta per presentaziuns, per exposiziuns e per ulteriuras occurrenzas
- Plazs da giug per affons
- Runals pigns, tschentas da transport per skis, plazzas da glatsch naturalas
- Indrezs per tschancuns da cuorsas e per disciplinas da sport d'aventura
- Tablas da reclama per liung dallas vias
- Tablas da reclama buca illuminadas vid indrezs turistics cun ina surfatscha entochen 5 m2
Edifecis e stabiliments da stagiun
Iglus, tendas da tipi ed indrezs semeglionts per dormitoris en territoris da skis duront la sesiun d'unviern ni sin beins purils naven dil matg entochen igl october, aschinavon ch'ei vegn installau negins indrezs sanitars ferms.
Orts e curtins
Indrezs davart la formaziun da curtins, sco sendas, plazs da seser, storas, scalas en scarpas (scalas el liber drovan ina damonda), fueinas, biotops, trucs da fluras, objects d'art, bandieras. Per tals indrezs ordeifer la zona da baghegiar basegna ei ina damonda da baghegiar.
Reclamas ed inscripziuns
Indrez da reclamas sco tablas da firmas, vitrinas, reclamas da glisch e tablas d'informaziun entochen ina grondezia da 1.5 m2 (mira reclamas).
Antennas
Recepturs da satelit (antennas parabolas) per radio e televisiun cun ina surfatscha entochen 1.5 m2.
Signals e tablas da traffic
Muossavias e tablas sco signals da traffic, tablas stradalas, signalisaziuns da sendas e segns dalla mesiraziun.
Cruschs ed art
Segns buca illuminai sco cruschs entochen ina grondezia da 3.00 m, objects d'art.
Indrezs tecnics
Indrezs tecnics sco indrezs d'illuminaziun publica, scaffas da pilotadi, hidrants, indrezs da mesiraziun, pals, stangas e bauns.
Indrezs da segirtad
Indrezs da segirtad sco
- Reits per retener la neiv per liung dallas vias da traffic
- Seivs da schurmetg, reits, barricadas (barrieras)
- Tschabergals da segirtad
Energia solara
Collecturs solars buca reflectonts ni cellas solaras cun ina surfatscha maximala da 6.0 m2 enteifer la zona da baghegiar ed entochen 2.0 m2 ordeifer la zona da baghegiar.
Midadas da terren
Midadas da terren entochen in'altezia ni profunditad da max. 0.8 m ed ina cubatura da midada da max. 100 m3. Per midadas da terren ordeifer la zona da baghegiar basegna ei ina damonda da baghegiar.
Seivs e mirs
Seivs, mirs da sustegn e mirs en connex cun emplenidas da material entochen in'altezia maximala dad 1.00 m. Ordeifer la zona da baghegiar basegna ei per tals indrezs ina damonda da baghegiar.
Suschnas senza fundament
Suschnas senza fundament e semeglionts per animals da nez entochen ina surfatscha da 25 m2, tunnels da plastic e stans da mulscher senza fundament sco era indrezs semeglionts per l'agricultura e per la horticultura.
Depots da material
Depots da material che vegnan endrizzai sulettamein ina gada ad onn per in temps da maximalmein 4 meins.
Installaziuns da plazzals
Installaziuns da plazzals, aschinavon ch'els caschunan buca immissiuns considerablas. Alloschaments per collaboraturas e collaboraturs basegna ei ina damonda da baghegiar.
Plontas
Il dismetter gruppas da plontas enteifer e cunfinont cun il territori da baghegiar. Las distanzas da cunfin per plontas sedrezzan tenor las prescripziuns dalla lescha introductiva tiel cudisch civil svizzer.
Spazzar baghetgs
Spazzar baghetgs ni parts da baghetgs.
Installaziuns energeticas el senn dallas prescripziuns dalla lescha d'energia cantunala
Era el cass ch'ei basegna buca ina procedura da baghegiar!
- Tuts sistems per scaldar baghetgs
- Tuts sistems per scaldar aua da diever
- Tuts sistems per isolar baghetgs ni parts da baghetgs che vegnan scaldai (baghetgs novs, baghetgs existents, baghetgs annexs) aschuntar mussament d'energia per la part che vegn sanada ni remplazzada.
Quella gliesta ei exemplara, en cass da damondas dat igl uffeci da baghegiar bugen sclariment.


text:
Pli baud vegniva la rauba transportada en las muntognas sur sendas da sauma – la stad cun chavals da sauma, l’enviern cun schlittas da chavals. Il pli grond quità da questas relaziuns da commerzi transalpinas eran l’avertura ed il mantegniment dals pass da muntogna durant l’enviern. Quai è stà pussaivel grazia ad ina tecnica pratitgada sur tschientaners, oz bunamain emblidada e mo exercitada mintgatant da la truppa da train da l’armada svizra: il rutnar. [Tenor LQ].
(Foto: Bundesarchiv, Bild 183-B15084 / Lachmann / CC BY-SA 3.0)


text:
Tgei fagein nus
Finamiras ed incumbensas
Qualitad da viver ed integraziun
Ina lavur da giuventetgna activa renconuscha ils giavischs e basegns dils giuvenils e s’engascha per quels. Cheutras s’augmenta la qualitad da viver dils giuvenils (ed era dils carschi). Els sesentan bein e pri serius.
Las persunas dil fatg dalla lavur da giuventetgna ein per la communitad ina punt e mediatur denter vischnauncas, generaziuns, culturas e schlatteinas. Els prestan lavur da stender la reit denter giuvenils e la societad e promovan cheutras l’integraziun dils giuvenils en nossa cuminonza.
Participaziun
La lavur da giuventetgna surpren entras la promoziun da participaziun in pensum central enteifer la formaziun democratica da giuvenils. L’enconuschientscha ed igl emprender process participativs duront il temps da giuventetgna ein indispensabels per ina participaziun activa ella communitad.
Entras sustener igl engaschi dils giuvenils crescha in grond nez social per l’entira populaziun. Per exempel giuvenils che s’engaschan duront lur giuventetgna s’engaschan era pli tard sco carschi en nossa cuminonza, seigi quei en uniuns, uffecis etc.
Rapports annuals
» Rapport annual 2018 (pdf)
» Rapport annual 2017 (pdf)
» Rapport annual 2016 (pdf)
» Rapport annual 2015 (pdf)
» Rapport annual 2014 (pdf)
» Rapport annual 2013 (pdf)
» Rapport annual 2012 (pdf)
» Rapport annual 2011 (pdf)
» Rapport annual 2010 (pdf)
Principis dalla lavur da giuventetgna
Aviartadad
La lavur aviarta da giuventetgna Cadi ei surconfessiunala, politicamein neutrala, aviarta per las differentas situaziuns dalla veta, pil stil da viver e per las circumstanzas da viver dils giuvenils. Ella porscha perquei in vast e multifar program quei che pertucca metoda da luvrar e gruppas d’interess.
Sin basa voluntaria
Tut las purschidas dalla lavur da giuventetgna aviarta ein purschidas voluntarias che han liug duront il temps liber. Quei principi sustegn grondamein il decider sur sesez da carstgauns giuvens ed ei ina premissa per la participaziun.
Participaziun
Quei principi descriva la fuorma da lavur e co ir entuorn culs giuvenils. El pren en mira la participaziun, igl agir e decider communabel. Ei va per adina puspei marcadar ils cuntetgns e las purschidas dalla lavur da giuventetgna aviarta cun ils participonts. Medemamein era per concretisar e verificar quels.
Orientaziun da viver el spazi social e mundial
La lavur da giuventetgna aviarta sedrezza als basegns, allas situaziuns dalla veta ed allas circumstanzas da viver publicas. Punct da partenza dalla lavur fuorman ils munds da viver e las relaziuns socialas quei che pertucca ils loghens. Aschia ei la lavur sociala aviarta buca activa sulettamein en in liug, mobein agescha era els loghens nua ch’ils giuvenils setegnan si. L’orientaziun da viver mundiala fuorma cheu il principi fundamental dil patratg e dall’acziun. Ils loghens ein ils uaffens concepziunals e metodics.
Protecziun da datas
Fotografias da giuvenils e giuvens carschi, duront projects ed occurrenzas, vegnan publicadas cun lur consentiment.
Lavur da giuventetgna el Grischun
Stan actual el Grischun
Ils 14 da fevrer 2005 ei l’uniun “Dachverband Jugendarbeit Graubünden” vegnida fundada. Cun quell’uniun duei la lavur da giuventetgna vegnir rinforzada. Cul num “jugend.gr” ha l’uniun survegniu in num pregnant. La finamira dall’uniun tetgala era da crear e metter en funcziun in post professional per la lavur da giuventetgna el cantun Grischun. Jugend.gr ei in post da consultaziun per vischnauncas, organisaziuns e persunas privatas per damondas en connex cun la lavur da giuventetgna. Da present han ca. 60 da 104 vischnauncas in post da lavur da giuventetgna cun promoturas/promoturs da giuventetgna ni ch’ellas separticipeschan ad in’instituziun purtadra communala ni regiunala. Ulteriuras vischnauncas sefatschentan pil mument cun erreger ina purschida da lavur da giuventetgna ni ch’ellas possedan ina fuorma da voluntaris da lavur gratuita da giuventetgna (uniuns, uniuns da giuventetgna).


text:
Magg
Màgg o Màs l'è 'l quint més del an endèl calendàre Gregorià e giü dei sèt més che g'ha 31 dé. Endèl emisféro nort l'è 'n més de primaéra, endèl emisféro sud l'è 'n més de l'autùno.
Se pènsa che 'l nòm el vègne de la divinità gréca Maia, che la vé identificàda có la dèa romàna de la fertilità Bona Dea, che la vignìa festegiàda 'ndel més de màgio. 'N ótra ipòtezi che 'l nòm el vègne de la paròla latìna majores che la vülìa dì persùna ansiàna perchè a quanto par el més l'éra dedicàt ai vèci.
Oter projecc[Modifega | mudìfica 'l sorgènt]
- Wikimedia Commons al gh'ha dent roba culegada a: Maggio.


text:
A Berna è mort il venderdi l'anteriur president da la citad Alexander Tschäppat en la vegliadetgna da 66 onns. Il socialdemocrat da 66 onns saja mort en consequenza da cancer, ha communitgà la citad da Berna.
Politicher popular che polarisava
Cun Alexander Tschäppat perda Berna in carismaticher, ch'era datiers al pievel – in politicher popular ed a medem temp polarisant. Da ses adversaris vegneva el savens numnà «cüpli-socialist». Ses aderents percunter stimavan el per ses umor e ses sentiment politic.
Plazza federala e campiunadi europeic da ballape
Dal 2005 fin il 2016 è l'advocat stà president da la citad da Berna. Sin palancà federal è Tschäppät sesi en il Cussegl naziunal dal 1991 fin il 2003 e lura puspè dal 2011 fin tar sia mort.
Sco president da Berna ha el surtut survegnì arbagias per transfurmar la plazza federala, per il campiunadi europeic da ballape il 20008, per il baldachin sur la plazza da la staziun ubain er per il Center Paul Klee.
RR novitads 11:00


text:
Il Grischun sco chantun muntagnard è adina puspè pertutgà da bovas. Mez mars da quest onn è vegnì giu ina gronda bova sur Sedrun. La bova da la Val Strem ha purtà 200’000 meters cubic crappa e grippa a val (link). Gia dapi onns vegn giu da la Val Parghera a Domat rauba da plattamorta che periclitescha la via chantunala, ils binaris da la Viafier Retica ed ils vials da l’autostrada A13 (link).
En las annalas pervia da grondas malauras e bovas en il Grischun van ils onns 1987, 2002 e 2005.
Il 1987 èran grondas parts dal Grischun stadas pertutgadas d’inundaziuns. Il 2002 èn duas vischnancas stadas en il focus: la vischnanca da Schlans ch’è vegnida dividida en duas parts entras ina bova e la gronda massa da glera ch’è vegnida a val al ur da la vischnanca da Rueun. Il 2005 avevan fermas malauras destruì pliras parts da la vischnanca da Susch. La Televisiun Rumantscha aveva rapportà da las inundaziuns:
L’onn 1987 avevi dà suenter malauras grondas bovas ed inundaziuns en l'Engiadina, en il Puschlav ed en la Cadi sissum la Surselva. Damain pertutgà era stà il Grischun Central. Il Radio Rumantsch aveva rapportà direct dals plazzals cun gronds donns nua ch’era persunas avevan pers la vita.
10 onns suenter las catastrofas natiralas era vegnì reprendì il tema en ils lieus pertutgads. Co era la situaziun sa midada en ils lieus da catastrofa. Aveva la bova dal 2002 da Schlans betg mo dividì il vitg, mabain era la populaziun en duas parts?


text:
Sco quai ch'il manader da l'Uffizi da scussiun regiunal Engiadina / Val Müstair, Arno Lamprecht, ha confermà envers RTR, saja l'interpresa Hohenegger en procedura da concurs. L’emna passada haja l’interpresa Hohenegger deponì la bilantscha.
Direcziun betg cuntanschibla
L’interpresa da construcziun cun sez a Fuldera n'è anc betg stada cuntanschibla. Tar Hohenegger lavuravan 24 lavurers – da quels eran 11 indigens.
Chattà soluziun per emploiads
Tenor ina communicaziun dals sindicats Unia e Syna surprenda l’interpraisa Foffa Conrad a Zernez ils lavurers per las medemas cundiziuns. Ils sindicats èn cuntents cun questa schliaziun, era sch'ils lavurers han ussa in viadi da lavur pli lung.
Grondezza sco schanza u privel
Foffa Conrad fa part dapi passa dus onns d’ina uniun d’intrapraisas da construcziun pli gronda. Da quella fan part tranter auter la Bezzola Denoth SA, la Laurent SA, Hartmann SA, Zeblas Bau SA, la Christoffel Bau SA e la Foffa Conrad SA.
Segund il schef da persunal da la Foffa Conrad SA, Georg Fallet, saja stat pussibel da far in offerta d’agid per il persunal da la Hohenegger SA be grazia a la grondezza da lur uniun e che la situaziun da lavur na saja uschè mala sco auters onns.
Il president communal dal da Val Müstair, Rico Lamprecht, vesa era varts negativas da quest svilup sin il sectur da construcziun. Uss datti be pli ina intrapraisa da construcziun en la Val Müstair. Segund el manca uss la concurrenza e la schelta.
RR actualitad 11:00


text:
Fiümm Uruguay
L'è un fiümm c'al curr in dela part uriental del'America del Süüt, in dii statt del Brasil, Uruguay e Argentina; al nàss in Brasil, in dela Serra do Mar quand dü olter fiümm (Pelotas e Canoas) sa mèten insèma. Al g'à una lünghèzza de 2.400 km circa e al drena un basin imbrìfer de 370.000 km².
Ul sò cuurs al descriff la furma de un arch: al marca gju prima ul cunfin tra ul Brasil (statt del Rio Grande do Sul) e l'Argentina, pöö dopu chèll tra Argentina e Uruguay. Al sa svöja in del'Ucean Atlantich, cunt un delta in cumüün cunt ul fiümm Paranà cjamaa Rio de la Plata.
Dal punt de vista ecunòmich ul fiümm l'è impurtaant per la prudüzziun de energia idrueletrica, cunt ul sbarameent de Salto Grande.
Ul fiümm l'è traversaa da trì puunt stradaj, a cavàll del cunfin Uruguay-Argentina.


text:
Union di Ladins de Fascia
Strada Dolomites, 22 Sèn Jan
38039 Vich / Vigo di Fassa (TN)
tel. / fax +39 0462 764545
L’adejion a l’Union di Ladins de Fascia vel esser dant da dut n segn de condivijion con i obietives de la sociazion e de sostegn a sia atività.
L cost del tesserament dal 2010 l’é de 15,00 euro per l capofamilia e de 5,00 euro per i familiares e i capofamilia i pel ence domanèr l'abonament al Grop Ladin da Moena e ciapèr l boletin “Nosha Jent" che vegn fora 4 outes a l'an.
L paament del bolin dèsc derit a ciapèr debant n liber (o CD o DVD) dat fora da l’Union di Ladins de Fascia, e a aer n rebas del 20% sun duta la publicazions de la sociazion e del 10% sun cheles de l’Istitut Cultural Ladin de Fascia.
L paament pel vegnir fat te la senta de l’Union di Ladins de Fascia a Sèn Jan (Vich), Strada de la Pieif 10, tel. 0462.764545, o fajan acreditèr l’import sul cont de la sociazion, a la Cassa Rurala Val de Fascia e Agordin, filiala de Vich, IBAN: IT60 K081 4035 7800 0000 2040 349.
Se l paament vegn fat tras banca ge vel scriver la causala, l’inom o i inomes di aderenc con sia direzions de posta e l’an o i egn per chi che vegn paà l tesserament (se pel semper paèr per l’an en cors e per l’an dant, e da de otober inant ence per l’an dò).


text:
Vìla Vilacòl
La Vìla Vilacòl (Villa Villacolle in itagliàn) l'è la cà in dû la và a stèr la Pippi Chelsilùnghi un bel dè, deśgnènd da luntàṅ.
A s in còunta in dal romàṅś śvedéś per putèin Pippi Långstrump, scrìt dala scritóra śvedéśa Astrid Lindgren. La putèina Pippi la gh'porta, a vìv'r in cà sēg, na simièina e 'n cavâl.
L'è na cà 'd lègn, cun un purdghìn in sul davànti, in dû al cavâl "Śièt" al pōl stèr-egh un puchìn al cuêrt ed dè. Dàinter, la caślèina la gh'à 'n mobìli incòri ed lègn, mia pregê mo c'm'a s in cata in di paiśèin dal nord Evròpa. Al sgnōr Nilsson e 'l cavâl i gh'giren dàinter in pina libertê, ch'a gh'sìa o meno anc la Pippi.
La caślèina druèda p'r el sèini dla séri tivù dal romàṅś la s cata in dla sitê 'd Vibble in dl'ìśla śvedéśa 'd Gotland.
Vóś lighèdi
- Pippi Chelsilùnghi
- Al sgnōr Nilsson
- Pippi Chelsilùnghi (romàṅś)
- Pippi Chelsilùnghi (séri televiśìva)
- Pippi Chelsilùnghi (séri animèda)
Èter progêt
- Wikimedia Commons contiene file multimediali su Vìla Vilacòl
Colegamèint estèren
- (ŚVED) La puntèda dal telefìlm in dû a piōv tant che Dio 'l la manda in sìm'a 'l youtube


text:
Departament federal da defensiun, protecziun da la populaziun e sport
Il Departament federal da defensiun, protecziun da la populaziun e sport (DDPS; tudestg: Eidgenössisches Departement für Verteidigung, Bevölkerungsschutz und Sport (VBS); franzos: Département fédéral de la Défense, de la protection de la population et des sports (DDPS); talian: Dipartimento federale della difesa, della protezione della popolazione e dello sport (DDPS)) è in dals set departaments dal Cussegl federal svizzer. Dapi il 2019 è Viola Amherd è la scheffa dal departament.
Denominaziun[modifitgar | modifitgar il code]
- 1848 Departament miltar
- 1979 Departament miltar federal
- 1998 Departament federal da la Defensiun, da la protecziun da la populaziun e dal sport
Funcziun[modifitgar | modifitgar il code]
- Gruppa armasuisse ar
- Uffizi federal da protecziun da la populaziun UFPP
- Uffizi federal da sport UFSPO
- Secretariat general DDPS SG-DDPS
- Auditorat superiur AS
- Gruppa da defensiun


text:
Parentela
La parentela l'è un vìncul intra di personn che i vegen zü da l'istess Antenaa. 'Stu vìncul el pö vess creaa da legam biulogegh, suciaj, cultüraj o giüridegh.
La parentela la pö vess direta quand che i personn i vegnen zü vöna da l'altra (presempi int el cas de pader e fiö) e indireta quand che i personn i vegnen mia zü vöna da l'altra anca se i gh'hann un antenaa cumün (presempi fradej o cüsín).
Cuntegnüü
Grad de Parentela[Modifega | mudìfica 'l sorgènt]
Cügnaa/cügnada[Modifega | mudìfica 'l sorgènt]
I cügnaa (en Lombàrt orientàl: chignàcc/chignàde; singolar chignàt/chignàda, ma ach cögnàt/cögnàda) i henn i fradee o i surel de la persona cun la qual vön l'è spusaa, e i spus di fradee e di surel che vön el gh'ha.
- I fiö di cügnaa i henn i nevud
- Una persona l'è semper el cügnaa de sò cügnaa
- Föra de la persona cun la qual vön l'è spusaa, i fiö de la sò madonna i henn cügnaa (ma mia tüt i cügnaa i henn fiö de la so madonna)
Spus[Modifega | mudìfica 'l sorgènt]
El spus (isé pò a 'n Lombàrt orientàl) l'è 'l marii o la mujee.
- I fradel/surel del spus, o i spus di fradel/surel, i henn i cügnaa
Cüsín/cüsína[Modifega | mudìfica 'l sorgènt]
Una persona l'è el cüsin o la cüsina (en Lombàrt orientàl: cüzì/cüzìna ma apò germà/germàna o zermà/zermàna) d'un'altra persona se i gh'hann un antenaa in cumün. El ligam de parentela l'è indegaa cun un grad.
- Una persona l'è semper el cüsin de so cüsin.
- I fradee e i surel di cüsin i henn anca lur cüsin
- Dumà int el cas di "prim cüsin" i genitur di cüsin i henn el barba e la medina
Barba/Meda[Modifega | mudìfica 'l sorgènt]
I barba/med (en Lombàrt orientàl barba/mede) i henn i fradee, i surel, e i cügnaa di genitur d'una persona.
- Una persona l'è nevud de so barba/medina
Al dì d'incö i talianism ziu/zia (o zio/zia) i sustitüissen de suvent i nom nativ lumbard.
Fradee/surela[Modifega | mudìfica 'l sorgènt]
Du personn i henn fradee (anca fradej, en Lombàrt orientàl: fradèi o fredèi) o surel (en Lombàrt orientàl: sorèle) (o fradee e surela) quand che i gh'hann i istess genitur.
- I fradee di genitur i henn i barba; i surel di genitur i henn i medinn.


text:
Blers products da Pro Specie Rara
L’hotel Hospezi porscha tschaveras cun products spezials, sco tartuffels blaus, reblas violettas, ragischs dultschas ubain tschagulas da son Giachen. Questas sorts da legums hajan ins emblidà, di Christian Weber. Els hajan prendì nanavant sorts veglias che sajan differentas la stad e l’enviern. En tut han ils Webers da quai da 150 sorts e dasperas tegnan els era animals da razzas veglias sco la capra grischa. Els collavuran cun Pro Specie Rara e Slow Food.
Viver e producir al lieu
Pli baud lavuravan els a Turitg, Chrisitan Weber sco giurist ed Ursula Weber manava ina stizun da vestgadira. Els sajan vegnids a Nossadunna perquai ch’els na vulevan betg «ir a la lavur», mabain viver en il lieu nua pon lavurar ensemen sco um e dunna. Plaun a plaun saja l’idea naschida da sa nutrir da products dal lieu.
Sche pussaivel vender l'hotel
Mo uss veglian els chalar, di Christian Weber. Il motiv principal saja che quest concept da viver dovria forzas giuvnas. Ultra da quai hajan els problems cun la sanadad. Sche pussaivel veglian els vender l’hotel Hospezi.
RR actualitad 17:00